17:05, 14.04.2020 // 229084\nКоронавирус — энг қўрқинчлиси эмас. Марказий Осиёдаги эпидемиялар тарихи\nБугун бутун дунё COVID-19 касаллиги билан курашиш учун ҳаракат қилмоқда. Пандемия Марказий Осиё халқлари учун қанчалик таниш? Тарих аввал бундай вазиятга дуч келганми? «Дарё» колумнисти Жаҳонгир Остонов XIX—ХХ асрларда Туркистонда юз берган эпидемиялар, хусусан, вабо тарихи ҳақида маълумот беради.\n7 апрель БМТ томонидан Бутунжаҳон саломатлик куни дея эълон қилинган. 1948 йил шу куни ЖССТ устави кучга кирган кун 1950 йилдан бошлаб халқаро сана сифатида нишонланиб келинмоқда. ЖССТ ҳар йили мазкур сана муносабати билан махсус мавзуда тарғибот-ташвиқот ишлари олиб боради. Масалан, ўтган йили «Соғлиқни сақлаш хизматлари кўрсатишнинг умумий қамрови» мавзусида тарғиб қилинган эди.\nБу йилгиси ўзгача бир вазиятга тўғри келдики, бутун дунё COVID-19 касаллиги билан курашиш учун ҳаракат қилмоқда. Ҳозирга келиб тўрт миллиард одам бутун дунёда изоляцияда қолмоқда. Афсуски, бу касаллик бугун Марказий Осиёни, жумладан, Ўзбекистонни ҳам четлаб ўтмади. Бугунга келиб Ўзбекистонда касалликни юқтириб олганлар сони 1000 тадан ошиб кетди, тўрт нафар бемор вафот этди. Мана шундай вазиятда кутилган бу йилги Бутунжаҳон саломатлик куни муносабати билан бугунги мақоламизни XIX—ХХ асрларда Туркистонда юз берган эпидемиялар, хусусан, вабо (холера) эпидемияси тарихига қисқача назар ташлашга бағишлаймиз.\nXIX аср биринчи чорагида Ҳиндистонда пайдо бўлган вабо — ингичка ичакнинг зарарланиши, интоксикация, умумий аҳволнинг оғирлашуви ва организмнинг сувсизланиши билан давом этадиган ўткир инфекцион касаллик; ўта хавфли ичак касалликларидан. Турмуш шароити оғирлашгани сабабли аҳоли бошқа ерларга кўчиб кета бошлайди. Натижада, Европа, кейинчалик Бирма, Хитой, Эрон, Афғонистон, Япония ҳамда Россияга тарқаб кетади. Туркистон ўлкасига эса, асосан, Эрон, Афғонистон ва Россия орқали кириб келади. Россияда вабо 1823 йилдан 1925 йилгача 55 марта қайд этилади.\nТуркистон ўлкасида 1872—1923 йиллар орасида холера эпидемияси такрорланишдан тўхтамади. Ўша йиллар оралиғида 12 марта холера эпидемияси Туркистон ўлкасини қамраб олди. Марказий Осиёда бу эпидемиялар ўзига хос шароитда юзага келди. 1865 йил руслар томонидан Тошкентнинг эгалланишидан кейин 1867 йилдан бошлаб Марказий Осиёнинг руслар томонидан эгалланган ҳудудларида Туркистон генерал-губернаторлиги ташкил этилди.\nШу пайтдан бошлаб Туркистон Россиянинг ажралмас қисми сифатида тўғридан-тўғри бошқарув маъмуриятига бўйсунар эди. Туркистонда ҳам ўша даврга хос бўлган колониялардаги ҳудудларни сегрегация қилиш амалиёти жорий этилди. Бу нарса Тошкентда ҳам амалга оширилди. Бунда Бўзсув канали шаҳарни икки қисмга, европаликлар ва маҳаллий аҳоли яшайдиган қисмга ажратиб турарди. Аммо 1872 йилги эпидемия сегрегация сиёсатини қайта кўриб чиқиш ва ўзгартириш зарурати етиб келганини кўрсатиб берди.\nЧунки «кўринмас махлуқ» чегара билмас, миллат, дин танламас эди. Ўша даврда соғлиқни сақлаш тизимининг катта қисми фақат кўчманчилар ва уларнинг оилаларигагина кўрсатилар, маҳаллий аҳолига эса жуда кам ўрин ажратилган эди. Шундай шароитда 1880 йиллар охирларида бир нечта прогрессив қарашдаги ва немис ижтимоий тиббиётидан руҳланган рус шифокор аёллари Черняевда маҳаллий аёллар ва болалар учун 10-20 ўринли кичик диспансерлар ташкил қилишга рухсат олди. Аммо ўша пайтларда гигиена масаласи ҳам оғриқли муаммо эди.\n1872 йилги, кейин 1892 йилги эпидемиялар колониал соғлиқни сақлаш тизимининг ўзгартирилишига олиб келди. Расмийлар аҳолини ушбу даҳшатли вабодан хабардор қилиш учун анъанавий жамиятнинг турли устунларига, оқсоқоллар, имомлар ва ҳоказоларга мурожаат қилишга мажбур бўлди. Вабонинг авж палласи Туркистонда 1872 ва 1892 йилларга тўғри келди. 1872 йилги эпидемия 72 205 нафар одамни олиб кетган бўлса, 1892 йилгисида 47 520 киши ҳалок бўлди. Ўликларнинг анъанавий дафн қилиш мақсадида яширилиши вафот этганлар сонининг аниқ ҳисоб-китобини олишга имкон бермаган.\nТошкент марказ билан иқтисодий алоқалар кучлилиги сабабидан энг кўп касаллик қайд этилган шаҳар бўлди. Қиёслаш учун, 1865 йилда Тошкентда 70 минг аҳоли истиқомат қилар эди. Бу рақам 90 йилга келиб 107 705 маҳаллий аҳоли, 12 981 рус миллатига мансуб аҳоли ва 10 289 нафар рус ҳарбийларини ташкил қиларди. Туркистоннинг марказий вилоятлари камроқ зарар кўрган бўлса-да, 1892 йилга келиб бу ерларда ҳам 38 минг кишини ҳаётдан олиб кетди.\nЎша пайтларда касалликнинг кенг ёйилиб кетишига темир йўл хизматининг ишга туширилиши ҳам сабаб бўлди. Жумладан, 1888 йилда Каспиёрти темир йўли Самарқандгача етиб келди. 1892 йилги эпидемия мазкур темир йўл орқали Эрондан кириб келди.\nТемир йўл орқали Туркистонга ташиб келтирилган йўловчилар йилдан йилга ошиб борди: 1899 йилда 442 900 йўловчи, 1907 йилда 1 934 162 нафар, 1908 йилда 2 709 926 нафар ва 1909 йилда 2 981 953 нафар йўловчи олиб келинди. ХХ аср бошига келиб вабонинг тарқалиши шимолдан жанубга, ғарбдан шарққа қараб кенгайиб борди. Россиянинг маркази ва ғарбидаги эпидемик вазият Туркистонга ўзи билан касалликни олиб келган йўловчилар оқимига сабаб бўлди. 1908 йилдан 1921 йилгача юз берган тўртта холера эпидемияси Россиядан келган эди.\n1892 йил содир бўлган вабо нафақат тиббий-санитар инқирозни, балки сиёсий-ижтимоий инқирозни ҳам келтириб чиқарди. Ўша йили Тошкентда тарихга «Вабо исёни» номи билан кирган қўзғалон бўлиб ўтди. 1892 йил 2 июнь куни «Туркистанское ведемости» газетасининг 22-сонида касаллик тарқалиши муносабати билан унинг олдини олиш мақсадида барча амал қилиши лозим бўлган чора-тадбирлар ҳақида рус ва ўзбек тилларида маълумотлар эълон қилинди.\nЗудлик билан генерал-губернатор Алехандре Вревски касалликка қарши кураш комиссияси тузишни ва Европа шаҳарларида амалда бўлган чораларни қўллашни буюрди. Ўша пайтларда эпидемияларга қарши курашнинг асосан эмпирик, яъни тажрибадан ўтган, аммо илмий асосга эга бўлмаган усулларидан фойдаланилар эди. Кўпинча касаллар шифохонага ётқизилмади ва бу касаллик хавфини янада кучайтирди. Тиббий воситаларнинг етишмаслиги, инсон ресурсларининг камлиги вабога қарши курашни қийинлаштирди.\nИсённинг бошланишига мустамлакачи ҳукумат томонидан кўрилган мажбурий чоралар сабаб бўлди. Улар дафн маросимларини тақиқлаш, оҳак ва симоб хлорид билан мажбурий дезинфекция қилиниши, жасадлар, буюмлар ва шахсий жиҳозларнинг ёқиб юборилиши кабилар эди. Бундан ташқари, шаҳардаги 12 та эски қабристон беркитилиб, ўрнига тўртта янги қабристон очилиши эълон қилинди. Амалда эса биттаси очилди. Шаҳардан чиқиб кетиш тақиқланди. Бозорларнинг ёпилиши асосий даромади савдодан бўлган маҳаллий аҳолининг аҳволини оғирлаштирди.\nКасаллик тарқалишидан бир неча кун ўтиб эски шаҳарда жазо амалиётида қатнашган рус ҳарбийлари ва уларнинг оиласи яшаётган маҳаллаларга ҳам кириб борди. Эски шаҳарда Чор ҳукумати маъмурларининг дезинфекция мақсадида симоб хлориддан катта миқдорда фойдалангани сабабли аҳоли орасида заҳарланиб, ўлиш ҳолатлари кузатилди. Бу эса қўзғалон бошланишига сабаб бўлди. Юқорида айтганимиздек, мажбурий дезинфекция, касалланган фуқароларнинг буюмларининг ёқиб юборилиши, вафот этган кишиларнинг жаноза маросимларисиз, умумий қабрларда оҳак солиб кўмиб юборилиши аҳоли орасида кучли норозилик келтириб чиқарди.\n«Вабо исёни» мустамлакачи ҳукумат бошқарувининг зўравонлик ва мажбурлашга асосланганини яна бир бор кўрсатиб берди. Ваҳоланки, бу пайтга келиб бактериология соҳасида етарли ютуқларга эришилган, ҳатто вабога қарши вакцина ишлаб чиқилган эди. Аммо Чор ҳукумати вакцинани ишлатишдан бош тортади. Холера ҳақида етарли тасаввурга эга бўлмаган маҳаллий аҳоли эса унга хурофот назари билан қаради ва баъзида империалистларнинг қуроли сифатида баҳолади.\nБир қарашда қўзғалон вабога қарши кўрилган чораларга қарши кўтарилгандек тасаввур уйғотса-да, унинг сабаблари чуқурроқ эди. Чор маъмуриятинг босқинчилик сиёсати ва миллий зулмига, репрессив ва мустамлака аҳолисини эпидемия пайтларида ҳимоя қилишга қодир бўлмаган бошқарув маъмуриятига қарши кўтарилган қўзғалон эди.\nВабо ва коронавирус орасидаги вақт, ижтимоий муҳит ва сиёсий тузумлар турлича бўлса-да, уларнинг ўхшаш тарафи чегара билмаслигидир. Нафақат чегара, балки тил, дин, ирқ танламаслиги, бой-у камбағаллигига қарамаслигидир. Мана шундай мураккаб вазиятларда ҳукумат томонидан тўғри қарорлар қабул қилиниши ва одамларнинг бу қарорларга тўғри муносабат билдириб, айтилган чораларга амал қилиши муҳим омил эканини унутмаслик лозим.\n02:33 Кеча // 172327\n00:17 Кеча // 123445\n14:18 Кеча // 91547\n18:32 Кеча // 88533\n12:08 Кеча // 79262


“Партия патронажи” у орқали халққа янада яқинлашамиз / ADOLAT ижтимоий-сиесий газетаси\n“Партия патронажи” у орқали халққа янада яқинлашамиз\nМутахассисларнинг таъкидлашича, патронаж — аҳолининг тиббий-санитария хизмати борасида алоҳида эътиборга лойиқ бўлган контингентига уйда тиббий ёрдам кўрсатиш тизими. Бугун биз ушбу тизим услубини партиявий фаолиятда жорий этишни лозим топдик. Унга кўра, партияга аъзо бўлиш жараёни аҳоли хонадонларида ҳам амалга оширилади.\nЭндиликда бирор юртдошимиз Ўзбекистон “Адолат” СДПга аъзо бўлиш истаги билан қўнғироқ қилса, биз хонадонига бориб, унга партия билетини топширамиз.\nАлбатта, “Адолат” СДПнинг дастурий ғоялари хайрихоҳлик уйғотиб, партия фаолияти билан танишиш, унга аъзо бўлишни истаган юртдошларимизга эшигимиз доимо очиқ. Лойиҳа доирасида эса барчаси фуқаронинг уйида амалга оширилади.\nУшбу лойиҳа партияга аъзо бўлиш истагидаги, аммо қуйи ташкилотларимизга келиш учун зарурат юзасидан имкони йўқ фуқароларга ўз истагини рўёбга чиқариш учун амалиётга йўналтирилди. “Партия патронажи” халққа пешвоз чиқади. “Адолат”нинг ғояларини қўллаб-қувватловчилар ҳузурига бориб, сафимизга қўшилиши учун кўмаклашади.\n“Партия патронажи” лойиҳаси ҳақида партия сайти ва ижтимоий тармоқлардаги саҳифаларимизда эълон қилинганидан кўп ўтмай фуқаролардан мурожаатлар келиб туша бошлади. Жумладан, Қорақалпоғистон Республикасининг Тахиатош туманида истиқомат қилувчи Руслан Раймов лойиҳанинг “илк қалдирғочи” бўлиб, сафимизга қўшилди.\n— Ижтимоий тармоқларни мунтазам кузатиб, янгиликлардан хабардор бўлиб бораман. Асосан сиёсий партияларнинг фаолиятини кўриб, партияга аъзо бўлиш истаги пайдо бўлди, — дейди Р.Раймов. — Шу боис дастлаб мамлакатимиздаги сиёсий партияларнинг дастурлари билан танишиб чиқдим ва “Адолат” партияси сафига киришни мақсад қилиб қўйдим. Аммо иш ва рўзғор ташвишлари дегандай, партияга аъзо бўлишга вақт топишим, тўғриси, қийин эди. Одатдагидек, ижтимоий тармоқларни кузатар эканман, “Партия патронажи” ҳақидаги эълонни кўрдим ва партия фаоллари билан телефон орқали боғландим. Шу куннинг ўзида партия аъзолигига қабул қилиш учун Ўзбекистон “Адолат” СДП Тахиатош туман кенгаши раиси уйимизга келди. Бундай имкониятни кўргач, турмуш ўртоғим ҳам “Адолат” партиясига аъзо бўлиш истагини билдириб, ариза ёзди. Ўз уйимизда партия билетларини олдик.\nТошкент шаҳри Мирзо Улуғбек туманидан биз билан алоқага чиққан Баҳодир Ширинов ҳам эрталабдан кечгача ишдалиги, дам олиш кунлари ҳам банд бўлиши, аъзо бўлиш истагида эканига қарамай, вақт ажрата олмаётганини билдирди. Биз унга партия аъзолиги учун қандай ҳужжатлар талаб қилинишини тушунтирдик, ҳудудий ташкилотимиз вакиллари унинг хонадонига боришини айтдик.\nКўплаб мурожаатларда фуқаролар айнан вақт тиғизлиги сабаб ҳудудий партия кенгашига боролмаётганини билдирган. Мазкур лойиҳа халқ ва партия вакиллари ўртасидаги масофани яқинлаштириб, уларга қулайлик туғдиради. Халқ билан мулоқот, жамоатчилик фикрини ўрганиш давр талабига айланаётган айни пайтда “Партия патронажи” дастурий мақсадларимизга мос келади.\nЭлекторат ва аъзолар билан ишлашнинг янги тизими...\nЎзбекистон “Адолат” СДП Сиёсий Кенгаши Ижроия қўмитаси ташаббуси билан семинар ташкил этилди....\nАндижон вилоятида “Ҳудудий ННТлар фаолияти самарадорлигини ошириш орқали давлат дастурларида белгиланган вазифаларни бажаришда ижтимоий шерик...\nҲозирги вақтда мамлакатимизда турли соҳа ва тармоқларда меҳнат қилаётган ишчи-хизматчиларнинг 45 фоизини хотин-қизлар ташкил этади....


Ўзбекистон милицияси дунëдаги энг коррупциялашганлар бешлигида\n24 октябр 2021, Тошкент вақти: 21:35\nЎзбек милицияси¸ халқаро кузатувчиларга кўра¸ халқ учун ҳимоят эмас¸ таҳдид манбаига айланган.\nCriminal Justice Degrees Guide деб номланган халқаро тадқиқот маркази ҳозирлаган ҳисоботга кўра¸ Ўзбекистон милицияси коррупция даражасининг баландлиги жиҳатдан Ҳаити¸Мексика¸ Кениядан кейинги тўртинчи ўринга қўйилган.\n“Дунëдаги ҳар бир давлат у ëки бу шаклда коррупция муаммоси билан тўқнаш келса-да¸ баъзи давлатларда халқ ўз асосий вазифаси халқни ҳимоя қилиш бўлган полициячиларга мутлақ ишонмай қўйган. Полициянинг ниҳоятда чуқур отган коррупция ботқоғига ботгани ва унинг жиноятчиликка қарши курашувчидан жиноятчига айлангани жамиятни емиради ва фуқаролар ҳаëтини таҳдид остида қолдиради. Мана бу рўйхатда дунë бўйича энг коррупциялашган полиция кучлари акс этган”¸ дейилади Criminal Justice Degrees Guide ҳисоботида.\nМазкур рўйхатнинг 4-поғонасига қўйилган Ўзбекистон милицияси фаолиятига қуйидагича баҳо берилади:\n“ Ўзбекистонда полиция фаолиятини ниҳоятда узун коррупция тарихига эга Ички ишлар вазирлиги назорат қилади. Ўзбекистон полицияси фуқароларни улардан пора ундириш учунгина қўлга олиш ва улар ҳақларини топташ билан донг чиқарган. Ўзбекистонда пора берилмайдиган соҳанинг ўзи йўқ – йўл ҳаракатидан тортиб маъмурий судлару институтга киришгача пора бериш керак. Мамлакатда порахўрлик тизими юксалган сайин¸ Ўзбекистон халқини ҳимоя қилиши лозим полиция хизмати нархи ҳам ошиб бормоқда”¸ дейилади Criminal Justice Degrees Guide ҳисоботида.\nЎзбекистонлик ҳуқуқ фаоли¸ ўзбек милициясининг иш усуллари билан собиқ маҳбус сифатида бевосита таниш Мўътабар Тожибоева¸ бу хулоса нафақат ўзи¸ балки аксар ўзбекистонликларга ҳам янги гап эмаслигини айтади.\n- Дунëдаги энг коррупциялашган милиция тизими қаторига Ўзбекистон милицияси қўшилганлиги мен учун янгилик эмас. Боиси, биринчидан Ўзбекистонда мустақиллик эълон қилинганига бир неча йил ўтган бўлишига қарамасдан ҳанузгача милиция ҳақидаги қонун йўқ. Бу айнан коррупциялашишни ва милиция ходимлари томонидан содир этилган жиноятлар учун жавоб бермасликларига имконият яратадиган шароит. Айнан мана шунинг учун ҳам Ўзбекистонда милиция тизими вакиллари истаганча жиноятларни содир этишлари мумкин.\nАсосан қийноқлар қўллаëтган, ҳибсга олинган, ҳаттоки ҳибсга олинмаган бир жабрланувчи сифатида ўтаëтган фуқароларга нисбатан ҳам таъқиблар, қийноқлар қўллайдиган системада биринчи ўринга милицияни қўйиш мумкин¸ дейди Мўътабар Тожибоева.\nЎзбекистон ички ишлар ва умуман ҳуқуқни муҳофаза қилиш тизимларида коррупциянинг кучайиб бораëтганини кўп ҳолларда Ўзбекистон президенти ҳам тан олишга мажбур.\n17 декабр куни Самарқанд вилоят Халқ депутатлари кенгашининг навбатдан ташқари 7-сессиясида сўзлаган нутқида Ислом Каримов¸ бу муаммонинг биргина Самарқанд вилоятидаги кўлами ҳақида аниқ рақамлар келтирган эди.\n- Бу борада кўзга ташланаëтган нохуш бир ҳолат одамда ташвиш уйғотмасдан қолмайди. Вилоятда 2008-2010 йилларда 1391 нафар мансабдор шахс порахўрлик, мансаб ваколатини суиистеъмол қилиш ва ўзганинг мулкини талон-тарож қилиш билан боғлиқ жиноятлар содир этгани учун жиноий жавобгарликка тортилган. Уларнинг 83 нафарини ички ишлар ходимлари ва бошқа бўғиндаги мансабдорлар ташкил этади.\nЖиноятчиликка қарши кураш соҳасида кўзга ташланаëтган нохуш ҳолатлардан энд чидаб бўлмайдигани бу кўзбўямачилик, салбий кўрсаткичларни сунъий равишда пасайтириш, ҳуқуқни муҳофаза қилувчи органларнинг шахсий таркиби томонидан хизмат вазифасини суиистеъмол қилиш фактлари мавжудлиги катта хавотир уйғиотади. Хусусан пора олиш ва таъмагирлик туфайли жиноий жавобгарликка тортилган 21 нафар ички ишлар ходими, 6 нафар прокуратура вча суд ходими борлиги, вилоятда бу борадаги тартиб интизом, талабчанлик ва назоратнинг бўшаштириб юборилганидан дарак беради¸ деган эди бундан икки ойча аввал қилган маърузасида президент Каримов.\nХўш¸ Ўзбекистонда коррупцияга қарши миллий кураш ҳаракат режаси ишлаб чиқилгани¸ мамлакатда айнан асосий вазифаси коррупцияга қараш деб белгиланган тизимлар фаолият юрғизаëтгани¸ йил сайин юзлаб ички ишлар ходимлари порахўрлик учун жиноий жавобгарликка тортилаëтганига қарамай¸ нега умумиятла¸ хусусан эса¸ милиция кучлари орасида коррупция даражаси камаймаëтир?\nЎзбекистондаги милиционерлардан бири¸ бу савол жавобини оддий нафс¸ муҳими системадан қидириш керак¸ дея фикр билдиради.\n- Бунга сабаб ким билади энди. Масалан¸ форма кийганингиздан кейин, айтадию номи улуғ, супраси қуруқ деб, шунақа бўлмаслиги учун кўпроқ пул топишга ҳаракат қиладида милициядагилар. Мисол¸ ҳозир менинг ойлигим 430 минг. Бу энди етади, 100 минг олсангиз ҳам етадию, ҳақиқатан ҳам ундан, бундан олсангиз, ҳамма нарсанинг кўпи яхши дейдию, ойликни 1,5 миллион берганда ҳам эҳтиëж кўпда, одамларнинг эҳтиëжи тугамайди.\nБуни қандайдир ҳалиги, кўпайтириш керак ойликни, кўпайтириш керакку¸ лекин маҳкам ушлаш керак¸ деб ўйлайманда мен. Умуман коррупцияга йўл қўймаслик керак. Айтишадию Гитлер автобусга билет олмаганда отган экан. Шу сингари бизда ҳам қаттиққўллик керакда. Телевидениеда туриб гапирган билан, битта-иккита раҳбарни ўзгартирган билан, кейин “балиқ бошидан сасийди” деган гап бору. Раҳбарлар ўзлари шуни бошлаб беради. Ўзлари керак бўлса узат¸ дейди. Пастдагилар қўрқмай ишни қилаверадида. Чунки у узатиб қўйганда. Мисол учун ойлигидан бермайдию. У ҳам қаердандир олиб бериши керакку. Ўша раҳбарлар ўзи айбдор бўладида шунга. Мана мисол мен 430 минг ойлик олсам, 200 минг сўраса, мисол мен ойлигимдан беролмайманку. Мен ҳам кимдандир олиб беришимга тўғри келади. Ëки бўлмаса ишламаслигимга тўғри келади¸ дейди ўзбекистонлик милиционер.\nCriminal Justice Degrees Guide ҳисоботида айтилгани каби¸ Ўзбекистонда халқнинг ўз ҳаққини ҳимоя қилиш лозим бўлган милицияга кўпдан ишонмай қўйганини биз милиционерлар ҳам яхши биламиз¸ ўз танамизда ҳис қиламиз¸ деб давом этади суҳбатдошимиз.\n- Кўпчилик “Буларнинг бори яхши. Шулар бор тартиб интизом ўрнатади” дейди. Кўпчилик лекин ëмон кўради милиция халқини. Мен ўзим ҳам ëшлигимда унча ëқтирмас эдим. Лекин тақдир тақозоси билан ишлаяпмиз. Албатта сезамиз. Очиқ гапирмаса ҳам ўзингизга етиб келади шу нарса. Орқаваротдан гапирса ҳам етиб келади. Қарашларидан, бошқасидан билсангиз бўлади¸ дейди ўзбекистонлик милиционер.\nХалқаро кузатувчиларга кўра¸ Ўзбекистондаги коррупция нафақат ички ишлар тизими¸ балки бутун тузумга хос ҳодиса.\nЎзбекистонда давлат бошқарувининг мутлақ барча соҳалари коррупциялашгани ҳақида йиллардан бери бонг уриб келаëтган Transparency International ташкилоти Ўзбекистонни ҳар йили дунëдаги энг коррупциялашган давлатлар сафига қўйиб келмоқда.


Оффшор инвестициялар бўйича 13 миллиондан ошиқ ҳужжат матбуотга сиздирилди\nA hooded man holds a laptop computer as cyber code is projected - generic\nХалқаро журналистик суриштирувлар консорциуми - ICIJ қамрови жиҳатидан “Панама ҳужжатлари”га тенг бўлган янги ҳужжатлар тўпламини 5 ноябрь куни эълон қилди.\nКонсорциум журналистлари 13,4 миллионта махфий ҳужжатни ўрганиб чиққанидан сўнг, юқори лавозимли сиёсатчиларнинг солиқлардан бўйин товлаши билан боғлиқ янги схемаларни фош қилди.\nСуриштирув натижалари, “Жаннат ҳужжатлари” ёки “Жаннат ороллари файллари” (Paradise Papers) номи остида 5 ноябрь куни эълон қилинди. Ошкор этилган ҳужжатлар орасида Америка етакчиси Дональд Трамп маъмуриятидаги юқори лавозимли амалдорларнинг президент Владимир Путин билан амалий алоқалари ҳақидаги маълумотлар ҳам бор.\n“Жаннат ҳужжатлари” оффшор хизмат кўрсатувчи 2 ширкат ҳамда 19 “солиқ жаннати”дан олинган 13,4 миллион материални ўз ичига олади.\nСиздирилган ҳужжатлар, шунингдек, “Газпром” ва “ВТБ” банки АҚШ компьютер ширкатларига сармоя ётқизганини кўрсатади.\nБундан ташқари, ҳужжатлардан Британия қироличаси Елизавета II нинг 13 миллион доллар қийматга эга оффшор портфолиолари борлиги маълум бўлди.\nҲужжатларни Германияда чиқадиган Sueddeutsche Zeitung газетаси қўлган киритиган. Улар ICIJ ва The Guardian, BBC, The New York Times каби ҳамкор нашрлар билан бўлишилган.\nРосснинг Россия манфаатларига бўлган алоқаси АҚШ президенти Дональд Трамп маъмурияти учун қўшимча бошоғриқ бўлиши мумкин.\nЎтган йилда ICIJ “Панама ҳужжатлари” номини олган ҳужжатларни эълон қилган эди. Ўшанда Панамада жойлашган Mossack Fonseca юридик ширкатига тааллуқли 11 миллион ҳужжат оммага сиздирилган ва бу ҳужжатлар жаҳон матбуотида катта шов-шув бўлган эди.


Камбожада кичкина бола 5 метрли бўғма илон билан дўст тутинди(Фото) » Ўзбекистон янгиликлари – Zamin.uz\nЗамонавий европалик учун экзотик мамлакатлар ўзининг барча томони билан экзотикдир. Бу мамлакат аҳолисининг яшаш тарзи ҳам бошқалардан тубдан фарқ қилади. Ҳатто уларнинг уй ҳайвонлари ҳам бошқаларникига ўхшамайди, дейилади “Даракчи” нашрида.\nКамбожа қишлоқларидан бирида яшовчи бола уйида 5 метрли бўғма илон билан бир неча йиллардан бери ажралмас дўстдир. Камбожада одамлар яшайдиган уйда илонларнинг судралиб юриши одатий ҳолдир. Болалар улар билан ўйнашни жуда яхши кўришади. Кунлардан бир кун Самбатларнинг оиласига бўғма илон кириб қолади. Уй эгаси уни ўлдирмай, ўрмонга ташлаб келади. Бўғма илон эртаси куни яна қайтиб келади. Уни яна ўрмонга элтиб, ташлашади. Илон учинчи марта қайтиб келгандан кейин уни уй ҳайвони сифатида олиб қолишди ва Чамреун деб ном қўйишди. Уй эгасининг ўғли Уорн Самбат ва Чамреун биргаликда ухлайди. Бўғма илон бу уйга келганида Уорн уч ёшда бўлган. Шундан бери улар ажралмас дўстдир. Ҳозир бўғма илоннинг узунлиги 5 метрни, оғирлиги эса 100 килограммни ташкил қилади.\nАгар илон хоҳласа, болани тириклайин ютиб юбориши мумкин, аммо нимагадир у буни истамайди, аксинча бола билан бирга бўлишни ёқтиради. Оила аъзолари илон уларнинг оиласига бахт ва тўкинлик, соғлик-саломатлик олиб келди деб ҳисоблашади. Бўғма илон ва боланинг яқин дўстлигини ўз кўзлари билан кўриш учун бутун ер юзидан Камбожанинг овлоқ қишлоғига сайёҳлар ташриф буюришади.\n21:43 Катта илон томонидан ютиб юборилган илон тасодифан омон қолди (видео)\n15:43 Новосибирсклик аёлнинг уйига заҳарли илон кириб олди\n16:20 Илон йўлда ҳаракатланаётган мотоциклчига ҳужум қилди (Видео)\n15:51 4 ойлик мушукча эгасини заҳарли илон ҳужумидан қутқариб қолди\n23:50 Дунёдаги энг митти илон топилди\n09:39 "Очкўзлиги бошига етди": илон бутун оҳуни ютиб қийноқларда жон берди


Кўзни кўр қилувчи жиноятлар | "Адолат" СДП\nКўзни кўр қилувчи жиноятлар\nВатанимиз келажаги ҳақида ўйлаганда, диний экстремизм ва гиёҳвандлик, яъни наркомания ҳақида ҳам айтиб ўтиш керак. Бу тушунчалар ҳақида ёшларимизнинг қарашлари шаклланиши, уларга бу иллатларнинг одамзот ҳаётига тушов бўладиган, уни тубанликларга улоқтириб юборадиган иллат эканлигини тушунтиришимиз керак.\nМасалан, диний экстремизмнинг нима эканлиги, унга учраган одамнинг ҳолатини 5-10 йиллардан буён ҳаммамиз тушуниб қолдик.\nСурияга ширин оиласини ташлаб ёки хотини-ю болаларини олиб чиқиб кетган ёки шунга уринган қанча эркак ёки йигитларни телевидение ё ижтимоий тармоқларда кўрдик. Тасаввур қилинг, болани ё хотинни уруш бўлиб ётган, юзига ниқоб тақиб олиб, Оллоҳ деб одам ўлдираётган бераҳм кимсаларнинг олдига, граната, автомат, бомбалар олдига олиб бориш учун шу банда камида умуман ақли йўқ ё тентак бўлиши керак. Диний экстремизм ана шуниси билан хавфли.\nЎз боласи ё турмуш ўртоғи кўзига кўринмаган одам эртага ватанига қандай яхшилик қилиши мумкин? Бу саволга жавоб беришнинг иложи умуман йўқ.\nНегаки, диний экстремизм, динни, иймонни, охиратни, Исломни бузиб, бутунлай тескари тушунтирадиган бу ақида эгаларига бирон гап айтиш, уларни инсон сифатида гапириш имкони топилмайди.\nШунингдек, яна бир ёшларимиз билиб қўйиши керак бўлган иллат, жиноят наркоманиядир. Наркоманияга учраган одамнинг охир-оқибат оиласи боқувчидан, отадан ё ўғилдан айрилади ё уни бу касаллик одамгарчиликдан айиради. Наркомания бир моддага қул, муте бўлиб қолиш, чекиш ёки укол олиш орқали одамгарчиликдан, жамиятдан ажралишдир.\nМазмунан олганда болаларимиз бу “касалликлар” ҳақида ўйлаганда уларнинг одамни жамиятдан, маҳалладан, бахтли келажакдан айирадиган жиноят эканлигини билишлари керак. Акс ҳолда огоҳликдан йироқлик уларни бир кун умр йўлларида қоқилишига сабаб бўлиши, гулдай ҳаётини барбод қилиши мумкин.


31.12.2017 22:04 Чоп этиш версияси\nЯнги – 2018 йил кириб келиши муносабати билан Ўзбекистон Республикаси Президенти Шавкат Мирзиёев номига хорижий давлатлар ва ҳукуматлар, халқаро ташкилотлар раҳбарларидан самимий қутловлар келмоқда.\nРоссия Федерацияси Президенти Владимир Путин:\nСизни кириб келаётган Янги йил билан чин юракдан табриклайман. Бизнинг биргаликдаги саъй-ҳаракатларимиз натижасида ўтиб бораётган йил Ўзбекистон ва Россия ўртасидаги муносабатларда чинакам маънода муваффақиятлар йили бўлди. Икки томонлама ҳамкорликни янги сифат босқичига олиб чиққан бир қатор муҳим келишувлар имзоланди. Аминманки,эрилишган натижаларга таянган ҳолда биз Ўзбекистон-Россия стратегик ҳамкорлиги ва иттифоқчилиги янада ривожланишини таъминлаймиз ва Марказий Осиёда тинчлик ва барқарорликни мустаҳкамлаш борасидаги фаол ҳамкорликни давом эттирамиз.\nКорея Республикаси Президенти Мун Чжэ Ин\nКорея Республикаси Президентининг рафиқаси Ким Чжон Сук:\nЎтиб бораётган йилдаги бизнинг учрашувимиздан сўнг ўзаро муносабатларимизнинг мустаҳкамланиши рамзий маънога эга. Ўзаро ишончга асосланган халқларимиз ўртасидаги самимий дўстлик Янги йилда янада мустаҳкамланишини тилайман. Сизга мустаҳкам соғлиқ ва бахт-саодат тилаб, Сиз билан яна учрашишимизга умид қилиб қоламан.\nБирлашган Араб Амирликлари Президенти Халифа бин Зоид Ол Нахаён:\nАссалому алайкум ва раҳматуллоҳи ва баракатуҳу...\nМилодий Янги 2018 йил кириб келиши муносабати билан Сиз, Жаноби Олийларига ўзимнинг энг қизғин табрикларим ва эзгу тилакларимни йўллашдан бағоят мамнунман.\nСиз, Жаноби Олийларига мустаҳкам соғлик, бахт-саодат, биродар халқингизга фаровонлик ва тараққиёт тилаб қоламан.\nҚозоғистон Республикаси Президенти Нурсултон Назарбоев:\nСизни Қозоғистон халқи ва ўз номимдан Янги 2018 йил билан чин юракдан муборакбот этаман! Сизга сиҳат-саломатлик ва давлат хизматидаги фаолиятингизда муваффақият, Ўзбекистон халқига эса тинчлик ва фаровонлик тилайман.\nТуркманистон Республикаси Президенти Гурбангули Бердимуҳамедов:\nСизни кириб келаётган 2018 йил билан чин юракдан муборакбот этаман. Сизга сиҳат-саломатлик, туганмас куч-қувват, келгусидаги ишларингизда муваффақиятлар тилайман. Янги йил Сиз ва сизнинг биродар мамлакатингиз халқи учун тинчлик, бахт-саодат, фаровонлик йили бўлсин!\nҚирғизистон Республикаси Президенти Сооронбай Жээнбеков:\n2017 йил давлатларимиз ўртасидаги муносабатлар тарихида муҳим аҳамиятга эга бўлди. Биргаликдаги саъй-ҳаракатларимиз натижасида Ўзбекистон ва Қирғизистон ўртасидаги ўзаро муносабатларда янги саҳифа очилди ва давлатларимиз ўртасидаги ҳамкорлик стратегик шерикликнинг янги сифат босқичига кўтарилди.\nБеларусь Республикаси Президенти Александр Лукашенко:\nЯнги 2018 йил кириб келиши муносабати билан самимий қутловларимни қабул қилгайсиз. Аминманки, Ўзбекистон Республикаси ва Беларусь Республикаси ўртасидаги самарали ҳамкорлик янги йўналишлар билан бойиб, халқларимиз фаровонлиги йўлида изчил ривожланиб бораверади.\nРоссия Федерацияси Ҳукумати раиси Дмитрий Медведев:\nСизни Янги 2018 йил билан чин юракдан табриклайман! Биргаликдаги энергетика, саноат ва инфраструктура соҳаларида кенг кўламли лойиҳаларнинг муваффақиятли ривожланиб бораётганлиги алоҳида эътирофга лойиқ. Давлатларимиз ўртасида ёшлар ва таълим соҳасидаги ҳамкорлик, минтақалар, ишбилармон ва жамоатчилик доиралари алоқалари фаол ривожланмоқда. Аминманки, бу Ўзбекистон ва Россиянинг узоқ муддатли манффатларига тўлиқ жавоб беради.\nШҲТ Бош котиби Рашид Алимов:\nСизни Янги 2018 йил билан чин юракдан табриклашга ижозат бергайсиз. 2017 йилда Ўзбекистонда Сизнинг раҳбарлигингизда жамиятни янада жипслаштириш борасидаги стратегик йўналиш, бу борада амалга оширилган кенг кўламли ишлар, Республиканинг сиёсий, иқтисодий ва маданий-гуманитар соҳаларда янада юксак марраларга эришаётганини, Ўзбекистоннинг жаҳон саҳнасидаги ўрни ва нуфузи ошиб бораётганини яна бир карра тасдиқламоқда.


Amnesty International: Исроил Ғазода ҳарбий жиноятларга қўл урган\nAmnesty International халқаро инсон ҳуқуқлари ташкилоти Исроилни ҳарбий жиноятларда айблаб чиқди.\nБу ерда гап Исроилнинг жорий йил ёз ойларида Ғазо секторида амалга оширган ҳарбий амалиётлари ҳақида кетяпти.\nAmnesty International мутахассисларига кўра, Ғазодаги амалиётлар пайти ўнлаб тинч фуқаро исроиллик ҳарбийлар тарафидан ўлдирилган, Фаластин оилалари яшайдиган бир қанча уй Исроил ҳужумларига нишон бўлган.\nИсроилнинг бу амалллари ҳарбий жиноят сифатида таснифланиши мумкин, демоқда Amnesty International мутахассислари.\nAmnesty International ташкилотининг Яқин Шарқ ва Шимолий Африка бўйича дастури раҳбари Филип Лютер бу ҳақда шундай деди:\n"Исроил ҳарбий кучлари уруш қоидаларини безбетларча бузиб, тинч оилалар яшайдиган уйларни ҳужумга тутган. Бундай ҳужумлар оқибатида юзлаб одам нобуд бўлди. Исроил ҳарбийларининг бу ҳатти-ҳаракати уруш жиноятларига тенглаштирилиши мумкин", деди Лютер.\nИсроил ХАМАС радикал гуруҳининг ракета ҳужумларига жавобан Ғазода ҳарбий амалиётларни ўтказган эди.\nБМТ маълумотларига кўра, 50 кунлик уруш 2200 дан ортиқ инсоннинг умрига зомин бўлган. Амалиётлар давомида Ғазода 2100 фаластинлик нобуд бўлган. Уларнинг 70 фоиздан ортиғи тинч фуқаролардир.\nИсроил Фаластинни одамлардан тирик қалқон сифатида фойдаланганликда айблаган.\nИсроилнинг 64 аскари, 6 тинч фуқароси ҳалок бўлган.\nИсроил Ташқи ишлар вазирлиги Amnesty International даъволарини рад этди.\nВазирликка кўра, ташкилот ХАМАС тарафидан содир этилган ҳарбий жиноятлардан кўз юмган.\n"Ҳисоботда ХАМАС ва бошқа Фаластин гуруҳлари тарафидан содир этилган террорчилик амаллари тилга олинмаган, уларнинг Исроилга ўтиб, террорчилик амаллари содир этиш учун қазиган ерости йўллари ҳақида лом-лим дейилмаган", - дейилади Исроил Ташқи ишлар вазирлиги баёнотида.\nИсроил томонининг даъвосича, Ғазодаги амалиётлар пайти исроиллик ҳарбийлар тинч аҳоли орасидан талафотлар бўлмаслиги учун астойдил ҳаракат қилган.


2. Помир-Олойнинг жануби-ғарбидаги кичик майдонларда сақланиб қолган камёб эндемик ўсимлик.\nҚояларнинг ёриқларида осилиб ўсадиган ёстиқсимон, намчил ярим бутача. Илдиз бўғизидан ўсиб чиққан бир тутам пояларидаги барглар кетма-кет жойлашган. Эски ёпирма барглари сақланиб қолади. Барглари юмшоқ, юпқа, тишчали, безчали туклар билан қопланган, ўзига хос ҳидга эга. Гуллари сариқ, 2–3 та, гулолди баргчалари билан ўралган, пастга эгилиб турувчи гулпояларда ўрнашган. Июнь–июль ойларида гуллаб, мева беради.\nСурхондарё вилояти: Ҳисор тизмасининг жанубий ёнбағирлари (Сангардак дарёсининг ўрта оқими)да тарқалган.\nТоғнинг ўрта қисмидаги сернам жойларда, шаршаралар яқинидаги қумтош қояларнинг ёриқларида ўсади.\n2013 йилда 1250 тупи аниқланган.\nУруғ маҳсулдорлигининг пастлиги ва табиий ўсиш шароитининг чекланганлиги (стенобионт тур).\nЎзР ФА Ботаника боғида кўчат қилиб ўтқазиш ва уруғи орқали кўпайтиришга қаратилган уринишлар натижа бермаган.


Янги «Chevrolet Malibu» учун буюртмалар қабул...\n24.10.2019 14:32 0 19488\n«UzAuto Motors» компанияси расмий дилерлари Ўзбекистонда икки литрлик турбо двигателли машҳур «Chevrolet Malibu» бизнес-класс седанининг янги қўшимча LTZ комплектацияси учун буюртмалар қабул қилишни бошлади. Бу ҳақда компания матбуот хизмати хабар берди.\nЭслатиб ўтамиз, Chevrolet Malibu — тежамкор, технологик ва хавфсиз автомобиль. Автомобилнинг икки хил турбо двигателлиги мавжуд - 1,5 литр ҳажм ва 166 от кучи. ва 253 от кучи билан 2,0 литр Иккала двигатель ҳам 6 босқичли автомат узатма билан жиҳозланган.\n«UzAuto Motors» Chevrolet Malibu


Олимпиада мусобоқаларда қатнашиш ҳар бир спортчи учун ҳаётидаги энг қатта орзу. Ана шундай бахтга сазовор бўлган спортчилар орасида эллик беш нафар ўзбекистонлик ҳам борлиги диққатга лойиқдир.\nОлимпиада ўйинларида ҳакамлик қилишнинг ҳам масъулияти ниҳоятда юксаклиги ҳам бор гап. Шунинг учун бундай мусобоқаларда ҳакамлик қилиш энг моҳир, уста ва эпчил ва тажрибали кишиларга ишонилади.\n- Бундан ташқари ҳакамларнинг инсоний фазилатлари, биринчи галда ҳалоллиги, инсоф ва диёнат эгаси эканлиги ҳам ҳал қилувчи аҳамиятга эга, - дейди биз билан суҳбатда Лондон Олимпиадасидаги бокс мусобоқаларида реферилик қилиш ҳуқуқини қўлга киритган хоразмлик Баҳодир Жуманиязов.\n- Шу сабабдан ҳам улар жуда мураккаб синов жараёнларидан ўтадилар.\nАйтганча, Баҳодир Жуманиязов AIBA – Бутунжаҳон ҳаваскор боксчилар ассоциацияси томонидан Лондон Олимпиадасининг бокс мусобоқаларида ҳакамлик қилишга танланган ягона ўзбекистонлик ҳакамдир.\nБаҳодир Жуманиязов 1964 йилда Хоразм вилояти маркази Урганч шаҳрида туғилган. Ўн уч ёшидан эътиборан – 1977 йилдан бошлаб хоразмлик машҳур мураббийлар Мэлс Китобов ва Ибрагим Ниёзметовлар қўл остида бокс билан шуғуллана бошлаган. 1980-1981 йилларда ўсмирлар ва ёшлар ўртасида ўтказилган Ўзбекистон биринчиликларининг ғолиби. Шу йилларда Россия, Украина, Белоруссия, Грузия каби республикаларида ўтказилган халқаро мусобоқаларда ғолиб ва совриндорлар қаторида бўлиб, спорт усталигига номзод талабларини бажарди. 1982-1985 йилларда армия сафларида бўлди. Ҳарбий хизматдан кейин ўзи спорт билан шуғуллана бошлаган Урганч шаҳридаги №1 Болалар ва ўсмирлар спорт мактабида мураббийлик фаолиятини бошлади. Бир вақтнинг ўзида Баҳодир Жуманиязов туман, шаҳар ва вилоят даражасидаги мусобоқаларда ҳакамлик ҳам қила бошлади. 1988 йилда биринчи марта Республика миқиёсида ўтказилган мусобоқаларга ҳакамлик қилди. 1990 йилдан Республика тоифасидаги ҳакам. 1996 йилдан эътиборан Осиё ҳаваскор бокс ассоциацияси ҳаками. Шу йили Бишкекда ўтказилган ҳалқаро мусобоқаларда биринчи марта ҳакамлик қилди. 1997 йилда Греция ва АҚШда, 1998 йилда Эрон ва Германияда ўтказилган халқаро мусобоқаларда рефери сифатида иштирок этди. 2003 йилда Гонгкокда бўлиб ўтган Жаҳон чемпионатининг ҳакамлари сафида бўлди. 2004 йилда Грецияда бўлиб ўтадиган Олимпиада ўйинларининг саралаш мусобоқаларида реферилик қилди. Шу йили Бутунжаҳон ҳаваскор боксчилар ассоциациясининг ҳаками даражасига эга бўлди.\n2012 йилда эътиборан Бокс бўйича Ўзбекистон ҳакамлар ҳайъати раиси.\nAIBA – Бутунжаҳон ҳаваскор боксчилар ассоциациясининг ҳалқаро тоифасидаги ҳаками, уч юлдуз соҳиби Баҳодир Жуманиязовни Олимпиада ўтказиладиган юрт – Лондонга кетиш арафасида вилоят ҳокими вазифасини бажарувчи П.Р.Бобожонов қабул қилган эди.\n- Биз, хоразмликлар, телеэкран қаршисида худди спортчиларга ишқибозлиқ килганимиз каби Сиз ҳакамлик қилидаган ўйинларни ҳам диққат билан кузатамиз. Ишонамиз-ки, ўзингизнинг одил қарорларингиз билан Ўзбекистон, қолаверса Хоразм элини ҳам бутун дунёга яна бир бор танитасиз. Бу йўлда Сизга ва бевосита ўйинларда қатнашадиган хоразмликларга омад тилаб қоламиз, - деди учрашувда вилоят ҳокими вазифасини бажарувчи П.Р.Бобожонов.\n- Олимпиада ўйинларида ҳакамлик қилиш бахти насиб этганидан бошим осмонга етди, - деди Баҳодир Жуманиязов. – Лондон олимпиадасида ўзбекистонликлар, қолаверса AIBA – Бутунжаҳон ҳаваскор боксчилар ассоциацияси раҳбариятининг ишончини оқлашга ҳаракат қиламан.\nЮқорида таъкидланганидай, хоразмликлардан ҳакам Баҳодир Жуманиязовдан ташқари Лондонда ўтаётган XXX Олимпиада ўйинларида велесипедчи Мурод Холмуродов, ХIV Параолимпиада ўйинларида эса Муяссар Ибрагимовалар иштирок этмоқдалар.


Қалбларда истиқлол шукуҳи » Зарафшон Газетаси\nҚалбларда истиқлол шукуҳи Долзарб\n29 июл 2017 11:24\nМамлакатимиз мустақиллигининг йигирма олти йиллик байрамига тайёргарлик кўриш доирасида вилоят ҳокимлиги ташаббуси билан шаҳар ва туманларда "Фидойинг бўлгаймиз сени, Ўзбекистон!" шиори остида ташкил этилаётган маданий ва маънавий-маърифий тарғибот тадбирлари бошланди.\nСамарқанд шаҳридаги "Ёшлик" истироҳат боғида ўтказилган шундай тадбирга шаҳардаги нуронийлар, фаол ёшлар, махсус ҳисобдан чиқарилаётган 14 нафар фуқаро ва уларнинг оила аъзолари таклиф этилди.\nШунингдек, тадбир давомида "Соғлом танда – соғлом ақл" шиори остида спортнинг еттита тури бўйича мусобақа ва кўргазмали намойишлар ташкил этилди. Мусобақа ғолиблари ва бир гуруҳ фаол ёшлар "Энг яхши спортчи", "Энг фаол йигит", "Энг фаол қиз", "Энг яхши тарғиботчи" каби йўналишлар бўйича фахрий ёрлиқ ва совғалар билан тақдирланди.\nЁшлар гиёҳвандлик ва чекишга қарши


“UZBEK TIGERS”НИНГ ЙИРИК ҲИСОБДАГИ ҒАЛАБАСИ\nТермиз шаҳрида Бутунжаҳон бокс серияси доирасида навбатдаги жанг оқшоми ташкил қилинди. Унда юртимиз шарафини ҳимоя қилувчи “Uzbek Tigers” жамоаси Венесуэланинг “Venesuela Caciques” боксчиларига қарши жанг ўтказди.\n“Алпомиш” спорт мажмуасида бўлиб ўтган жангларда рингга кўтарилган 10 нафар боксчимиздан 9 нафари ғалаба қозона олди. Фақатгина битта жангда спортчимиз имкониятни бой бериб қўйди. Бу ҳақда МОҚ Матбуот хизмати хабар берди.\nЖангларда қуйидаги натижалар қайд этилди:\n-49кг: Нодир Мирзааҳмедов - Луис Поласо (Нодир Мирзааҳмедов тўртинчи раундда ғалаба қозонди)\n-56кг: Шаҳобиддин Зоиров - Йоэль Финол 3:0\n-64кг: Алиёр Норалиев - Кристиан Паласио 3:0\n-75кг: Исроил Мадримов - Клейбер Гонсалес 3:0\n-91кг: Санжар Турсунов - Хуан Белло 3:0\n-52кг: Жасурбек Латипов - Хесус Рохас (Жасурбек Латипов учинчи раундда ғалаба қозонди)\n-60кг: Шунқор Абдурасулов - Луис Кабрера 2:1\n-69кг: Маҳмуд Ғоипов - Габриэль Маэстре 0:3\n-81кг: Бектемир Мелиқўзиев - Налек Корбаи (Бектемир Мелиқўзиев биринчи раундда ғалаба қозонди)\n+91кг: Баҳодир Жалолов - Жордан Эрнандес (Баҳодир Жалолов иккинчи раундда ғалаба қозонди).\nШу тариқа боксчиларимиз очколар сонини 13тага етказиб олишди ва гуруҳда биринчи ўринга кўтарилиб олдилар.


ҳар биримиз фарзандимизнинг зийрак бўлишини истаймиз. Кичкинтойларимизнинг синчковлигини ошириш учун китоблар ўқиймиз, фильмлар кўрсатамиз, ибратли ҳикояларни айтиб берамиз. Лекин ҳамма болалар ҳам бирдек ҳушёр бўла олмайдиБатафсил... Янги шарх қўшиш АЖРАШУВДА БОЛАЛАРНИ ҚАНДАЙ АСРАШ МУМКИН?\nБолалар кўп нарсага тушунишмасди. Негадир онаси нуқул йиғлаган, отаси ҳовлида сигарет тутатган, баъзида буви-буваларининг ҳам овозлари баландлашиб қоляпти. Ўша куни ёмон бўлди: тасир-тусур, бақир-чақир... Санобар икки укаси билан ичкари уйда ухлаётганди.\nБатафсил... Янги шарх қўшиш Оилада фақат қиз туғилишига аёл айбдорми?\nсоғлом турмуш тарзи кечирадиган, спиртли ичимликлар, тамакидан тийилган ва камроқ шамоллаган эркак-аёлларда ўғил фарзанд туғилиш эҳтимоли юқори бўлиши аниқланган.\nБатафсил... Янги шарх қўшиш «Қулоқсиз» болани қандай тарбиялаш керак?\nБатафсил... Янги шарх қўшиш Ота-оналар қандай хатоларга йўл қўйишади?\nАфсуски, кўпгина ота-оналар аксарият ҳолларда чегарадан чиқиб кетишади. Масалан, фарзандларини ўта эркалатиб юборишади ва натижада бола ўзига ҳаддан ортиқ баҳо берадиган бўлиб улғаяди. У ўзини бу оламда ягона «хазина»дек ҳис қилади, «Ҳамма атрофимда парвона бўлишга мажбур, ҳамма нарса менга тегишли», деб билади. Бундай тарбия усули эса келажакда ҳафсала пир бўлиши, умидсизликка тушишга олиб келади. Негаки ҳаёт ҳамиша ҳам бу митти «хазина»нинг бошини худди ота-онасидек силайвермайди.Батафсил... Янги шарх қўшиш Ўғил болани қандай тарбиялаш керак?\nҲаммага маълумки, тарбия инсон ҳаётида муҳим аҳамият касб этади, унинг шаклланишига катта таъсир кўрсатади. Фарзанд тарбиясига асосан оналарнинг вазифасидай қаралади. Албатта, ота ҳам бу борада ўз ҳиссасини қўшади, аммо бола аксарият вақтини онаси билан ўтказади. Ўғил болага нисбатан эса тарбия борасида қаттиққўл бўлиш талаб қилинади.\nБатафсил... Янги шарх қўшиш «Болам ёмонларга қўшилмасин», десангиз….\nЎта маданиятли хонадонда тарбияланаётган болакай кутилмаганда уят сўзлар билан атрофдагиларни «сийлай» бошлайди. Ёки қўшнининг ўғли билан муштлашиб келади. Ота-она ҳайрон: кимдан ўрганди экан? Нима қиламиз энди?Батафсил... Янги шарх қўшиш Онамга ўхшагим келади!\nҚизингиз ўзингизга ўхшашини истайсизми? Кун келиб, ҳақиқий аёлга айланишини-чи? Унда қизалоққа ёшлигиданоқ муносиб кўникмаларни сингдириб боришингиз лозим. Марҳамат, улардан айримлари.\nБатафсил... Янги шарх қўшиш Ўғил — авлод давомчиси, дейишади, қиз-чи?\nОилада биринчи фарзанд қиз ёки ўғил туғилишига кўпчилик эътибор қилмайди. «Етказганига шукр» деб илк фарзандининг жаннатий ҳидидан тўйиб баҳра олади. Биринчи фарзанди қиз бўлган оила орадан кўп ўтмай, яна кўпайиш арафасида «бу сафар ўғил бўлсин» деб ният қилади. Биринчи қизалоққа дугона, ота-онасига парвона бўлиб иккинчи қизалоқ дунёга келади. Жуфт чуғурчуққа ота-оналик қилаётганлар «учинчиси аниқ ўғил» деб орзу қилишади. Тақдир бу гал ҳам.....\nБатафсил... Янги шарх қўшиш Психолог, психиатр, психотерапевт: фарқини билинг!\nБоланинг тиши оғриса, уни тиш дўхтирига, қулоғи оғриса, қулоқ дўхтирига олиб борамиз. Гўдакнинг уйқуси бузилса, тез чарчаса, ваҳимага тушиб қолса ёки бақироқ, уришқоқ, йиғлоқи бўлиб қолса нима қилиш керак? Бундай ҳолатларда аксарият ота‑оналар «ўзи ўтиб кетиши»ни кутишади. Ёки болани қай бир шифокорга кўрсатишни билмайди…\nБатафсил... Comments (2) Бошқа мақолала...\nҚизингиз келажакда она бўлади.\nҲамма гап болани тинглай олишда!


Мардикор … аёллар – ТАФСИЛОТ\nРетро 1017 марта кўрилган\nМардикор … аёллар\nКенг тупроқ кўчани асосан аёллардан иборат оломон эгаллаб олганди. Машинамиз яқинлашганда улар икки томонга чекиниб йўлак ҳосил қилишди. Бу эътиборнинг сабабини тезда тушуниб етдик. “Жигули” тўхтар-тўхтамас унга ҳар томондан аёллар ёпирилишди. Ҳатто уларнинг чаққонроқлари шу заҳоти кабина ичига кириб олишга ҳам уриниб кўришди. Афтидан, бу ерда кимнинг ишга ёлловчи билан биринчи бўлиб савдолашишга киришиши жуда муҳим ҳисобланарди.\nАёллар икки юзга яқин эди ва уларнинг ҳаммаси бизга… умидворлик билан қараб турарди. Кундалик машаққатли меҳнатдан, қуёш тиғидан дағаллашган-қорайган бу чеҳраларда кўзлар бизга деярли ёлворарди…. Ўзимизни ўнғайсиз ҳис қилдик. Бу аёлларга оғирроқ иш таклиф қилиб қутулиш мақсадида “Қопланган картошкаларни кун бўйи ортишга талабгорлар борми?” деб сўрадик. Шу заҳоти ўнлаб-юзлаб ҳайқириқлар эшитилди:\n— Розимиз! Розимиз!\n— Икки юздан берамиз.\n— Умуман олганда-ку, биз 300 данга ишлаймиз. Келинг, 250 данга келишайлик.\n— Икки юздан! Тамом-вассалом!\n— Қанча одам керак?\nОломон жунбушга келди. Аёллар эшикка яқинроқ келиш учун бир-бирини итариб-суришга тушдилар… Ярим соатдан сўнг келишга ваъда бериб, биз аёллар сиртмоғидан базўр чиқамиз.\nКетаяпмиз. Жиммиз. Нимаям дердик…\nАйланиб ўтиб, бозорнинг қарама-қарши тарафидан келдик. Бу ерда эркаклар иш кутишарди. Улар тўхтаганимизни кўриб сергак тортишди, аммо ҳайдовчимиз машина капотини очиб, моторни чуқалашга тушганини кўргач, бизга бутунлай бефарқ бўлиб қолишди.\nЁнимиздаги мардикор бозори томон ўтаётган уч-тўрт аёлни гапга тутдик.\n— Бир иш бор, — дедик биз, — шишаларни ювиш. Тўғри, ишчилар бизга сал кейинроқ керак. Лекин иш доимий. Эрталабки олтидан кеч саккизгача. Иссиқ сув йўқ, совуқ сувдан фойдаланишга тўғри келади. Кунига 200 сўмдан тўлаймиз. Тушлик, йўл харажатлари — ҳаммаси ўзингиздан. Розимисизлар?\n— Албатта, асосийси, иш доимий экан, — дея мулоҳаза юритди аёллардан бири.\n— Мардикор бозорига кўпдан бери қатнайсизларми?\n— Ҳа, уч йилдан буён, ҳар куни…\n— Иш ҳамиша топилиб турадими?\n— Бир кунда қанча пул топасизлар?\n— Ўртача 300 сўмдан.\n— Биз 500 деб эшитдик.\n— Бу эркакларда. Уларга кунига 500 тўлашади.\nБиз газетадан эканимизни билдириб, ҳазил учун узр сўрадик. Аёллар дарҳол жонланиб, дардларини тўкиб солишга тушдилар.\n— Одатда, сизларга қандай ишларни таклиф қилишади?\n— Асосан, дала ишлари. Ҳосилни йиғиштириш, саралаш, қоп ва яшикларни ортиш, тўйларда идиш-товоқларни ювиш, кир ювиш…\n— Нима ҳар қандай ишга рози бўлаверасизларми ёки ўзингизнинг йўналишингиз борми?\nАёл менинг бу саволимга истеҳзоли илжайди:\n— Иш бўлса, бўлди-да!\n— Мардикор бозорига келгунга қадар бирон жойда ишлаганмисиз?\n— Мен трикотаж фабрикасида ишлаганман, манови дугонам “8 март”да. Умуман, кўпчилигимиз аввал завод-фабрикаларда ишлаганмиз. Ҳозир бундай жойларда иш йўқ. Колхўз дейсизми?.. Э, колхўзда ишлаб бўлмай қолди. Ярим йилда бир марта ойлик берсаям шукр айтиб юравериш керак. Шундаям план бажарилса. Овқат эса ҳар куни керак, бу ёқда болалар…\n— Болаларни кимга қолдираяпсизлар?\n— Бир-биримизникида, — дея гапга аралашди бошқа бир аёл. — Менинг ўғлим саккиз ёшда, синглисига қараб туради.\nУчинчи аёл суҳбатга қўшилди:\n— Мендаям иккита. Каттаси уч ярим ёшда, кичиги иккида. Уйни қулфлаб келавердим.\n— Болаларнинг бир ўзиними?\nҲа, қўшнимизнинг қизчаси ҳар замонда улардан хабар олиб туради. Бошқа илож ҳам йўқ-да. Эрим ишлашга кетган. Аввалига болаларни ёлғиз қолдиришга қўрқардим. Энди ўрганиб қолдим…\n— Кечирасизлар, эҳтимол бу савол сизларнинг иззат-нафсимингизга тегар. Айтишларича, ўзини ҳурмат қилган, хаёли аёллар мардикор бозорига яқин йўламасмиш…\nШаддод аёл хўрсиниб қўйди.\n— Тўғрисини айтганда, орамизда бунақаларам учраб туради. Уларни ҳамма танийди ҳам. Шахсан ўзимизга келсак, виждонимиз тоза. Бироқ, яна очиғига кўчсак, қариндошларимиздан биронтаси бизнинг бу ерга қатнаб туришимизни билиб қолишимизни истамаймиз.\n— Сизларни милиция ҳайдаб соади, деган гаплар ҳам бор.\n— Аввал тез-тез шундай бўлиб турарди. Лекин ҳозир ҳам унчалик тинч қўйиб қўйишмайди.\n— Мен айтиб бера қолай, — дея гурунгга қўшилди яна бир жувон. — Мана бу йўл ўртасидаги бетон тўсиқни кўраяпсизми? У Тойлоқ ва Самарқанд районларини бир-биридан ажратиб туради. Бу районнинг милицияси қувса йўлдан ўтиб, нариги районда пайдо бўлиб қоламиз. У ёқдан ҳайдашса — бу ёқда. Милиционерлар бизни уялтираяпсизлар, деб сўкади. Ахир ишлаш қачондан бери уят бўлиб қолди? Сельсоветлар-ку, дўқ ургани-урган, болаларингнинг нафақасини бердирмай қўямиз деб. Ўша нафақа ўлгурни вақтида бериб туришсаям майлийди. Гоҳида ойлаб қораларини кўрсатишмайди. Берганда ҳам бир қисмини уриб қолишади. Бир гал нафанинг бир қисмига мажбурлаб лоторея беришди. Шу ҳам инсофданми?! Мен-ку, гапиравераман, лекин сиз буларнинг биронтасини ёзиб чиқолмайсиз-да.\n… Қиш бошланди. Демак, мардикорларга эҳтиёж пасаяди, уларнинг арзон ишчи кучи эса янада арзонлашади. Лекин иш топишдан умидвор аёллар қаҳратон совуқда ҳам мардикор бозорига чиқаверадилар. Улар яна ва яна келаётган ҳар бир машинага, яхши кийинган ҳар бир одамга мўлтираб қарайверадилар.\nУшбу мақола кимнингдир нафсониятига тегиш учун ёзилмади. Мардикор бозори, ишсизлик бизда мавжуд. Яхшиси, бу муаммони тан олиб, қишлоқ жойларида иш ўринларини яратиш хусусида ўйлаб кўришимиз керак. Иш излаб чиққан аёлларни қувиб солиш ёки “Би-би-си”дан мардикор аёллар бозори ҳақидаги репортажни гўёки бу ҳақда умуман тасаввурга эга эмас одамдай ҳайратланиб эшитиш билан муаммони ҳал этиб бўлмайди.


Увайсий ҳақида — У ким, бу нима — QOMUS.INFO\nQOMUS.INFO > У ҳарфи > УВАЙСИЙ\nУВАЙСИЙ (тахаллуси; исми Жаҳон) (1779 — Марғилон —1845) — шоира, маърифатпарвар. Увайсий оилада хатсаводини чиқариб, аввал халфа, сўнгра онасининг ёнида мактабдорлик қилган. Акаси Охунжон ҳофиздан шеърият илмини ўрганган, тез орада шоира, отин сифатида танилган. У, айниқса, арузни, муаммо (шеърда фикрни яшириб ифодалаш) санъатини мукаммал эгаллаган. Қўқон адабий муҳити билан яқинлашиб, мушоираларда қатнашган. Саройда Нодира ва б. хотинқизларга шеърият илмидан даре бериб, устозлик қилган. Дилшод отиннинг маълумот беришича, У. Нодира билан Конибодом, Хўжанд, Ўратепа, Тошкент, Андижон каби ш. ларга борган. 1842 й. да Бухоро амири Насруллахон Қўқонни эгаллагач, Марғилонга қайтиб, умрининг охиригача шу ерда яшаган.\nУвайсий 4 девон тузганлиги маълум. Пекин бу девонларнинг асл қўлёзмалари топилмаган. Увайсий мумтоз ўзбек шеъриятининг барча жанрларида ижод қилган. Навоий, Фузулий ва б. нинг асарларига мухаммаслар боғлаган. Шоиранинг адабий меросида 269 газал, 29 мухаммас, 55 мусаддас, 1 мурабба, чистой, 3 достон, тугалланмаган бир манзума бор. Ижодининг ғоявий мавзу доираси теран ва кўп қиррали.\nШоира адабиётда тараққийпарвар намояндаларнинг қарашлари асосида майдонга келган инсон такдири, шахе эрки ва маърифатпарварлик ғояларида латиф ва дилкаш асарлар яратган, асарларида инсонни эъзозлаш, одамларни табиат ва хает нознеъматларидан баҳраМанд бўлишга ундаш, дўстлик, вафо ва садоқат ҳақидаги улуғвор ниятларини Қуръон оятлари, ҳадислар ва тасаввуфий талқинлар билан асослаган ҳолда ижодий баркамолликка эришган. Унинг шеърларида тариқатнинг талаб ва қоидаларига тааллукли бўлган талқинлар кўп учрайди: Фано мардумларини сирридин ҳеч кимса йўқ огоҳ, Қабиҳ гуфтор мардумдин кўнгул доғ ўлди, доғ ўлди.\nУвайсий ўз асарларида юксак одамийликни, шу одамийликни қалб тўрида авайловчи вафодор ёрни улуғлайди, уни Қуёш билан қиёс қилади. Қуёш хар тонг уфқдан бош кўтариб, ўзининг оташин нури билан оламга, одамларга ўз меҳр ва шафқатини сочади. Шоира ёр ва офтоб ташбиҳларидан қаршилантириш санъати орқали энг гўзал туйғулар силсиласини яратади. Унинг лирик қахрамони мушоҳадакор донишманд, вафоли ошиқ.\nУнинг анор ҳақидаги машҳур чистони ўзининг муҳим мазмуни ва юксак бадиийлиги билан шоира ижодининг ёрқин бир саҳифаси сифатида кўзга ташланади: Бу на гумбаздур, эшиги, туйнугидин йўқ нишон, Неча гулгун пок қизлар манзил айлабдур макон? Туйнугин очиб, аларнинг ҳолидан олсам хабар, Юпарида парда тортуғлиқ турурлар, бағри қон.\nУвайсий хаётлик давридаёқ нафис лирикаси б-н машҳур бўлган ва замондошларининг эътиборини қозонган. Лирик шеърларидан ташқари, унинг «Шаҳзода Ҳасан», «Шаҳзода Ҳусан» каби лироэпик асарлари ва «Воқеоти Муҳаммад Алихон» каби тарихий достонлари мавжуд. Шоиранинг лироэпик достонлари ислом тарихи билан боғлиқ воқеалар асосида яратилган.\nУвайсий асарлари ўзининг латиф мазмуни ва дилкаш бадиийлиги билан халқ оммаси орасида кенг ёйилган, ҳофизлар, хонандалар томонидан мақом ва халқ оҳанглари йўлида куйланиб келинади. Унинг хаттотлар томонидан кўчирилган 3 нусха қўлёзма девони Ўзбекистон ФА Беруний номидаги Шарқшунослик инти ва Андижон ун-ти кутубхонасида сакланади.\nАс: Девон, Т., 1963; Кўнгил гулзори, Т., 1983. /4й.:Жалолов Т., Ўзбек шоиралари, Т., 1970.


Қозоғистонда ПЗР тести кимларга бепул ўтказилади\nНур-Султон +7 °С\n20 Январь 2022 09:59\nQARAǴANDY. Кazinform - ПЗР тести коронавирус учун биологик суюқликларни ўрганишнинг асосий усули ҳисобланади. Уни клиникалардаги филтр хоналарида ва уйда ўтказиш мумкин, деб хабар беради Kazinform мухбири.\nШамоллаш, грипп ёки пневмония аломатларини сезилса, коронавирус учун ПЗР тестини топшириш лозим. Буни клиниканинг филтр хонасига мурожаат қилиш орқали амалга ошириш мумкин. Шунингдек, клиниканинг рўйхатга олиш бўлимига ёки ёрдам столига қўнғироқ қилиш ва бошқаларни юқтирмаслик учун уйга мобил гуруҳни чақириш керак. Бундай ҳолда, бепул тиббий ёрдамнинг кафолатланган миқдори доирасида текшириш бепул. Чунки у бошқаларга хавф соладиган юқумли касалликдир. Яъни, суғурта қилиш шарт эмас.\nПЗР тести, шунингдек, коронавирус ташхиси қўйилган бемор билан алоқада бўлган одамларда ҳам ўтказилади. Бундай ҳолда филтр хонасига мурожаат қилиш ёки уйга мобил гуруҳни таклиф қилиш мумкин.\nЧет элга чиқиш имкониятига эга бўлиш учун ПЗР тести фуқаронинг ҳисобидан тўланади. Шунингдек, агар ташкилотга ёки иш жойига ташриф буюриш учун манфий ПЗР билан сертификат талаб этилса, тест ўз ҳисобидан ёки иш берувчининг розилиги билан тўланади.\nҚозоғистон Республикаси Тиббий суғурта жамғармаси ПЗР тести бепул ўтказиладиган ҳолатлар рўйхатини эълон қилди:\n⦁ тиббий кўрсаткичлар бўйича филтрлаш хонасига мурожаат қилганда – ЎРВИ ва вирусли пневмония белгилари мавжуд бўлганда;\n⦁ коронавирус инфекцияси борлигига шубҳа қилинган бемор учун мобил гуруҳга қўнғироқ қилишда;\n⦁ тест натижалари мусбат бўлган тақдирда шошилинч касалхонага ётқизилганда;\n⦁ режали даволанишга ёки стационардан олдинги текширувга юборилганда;\n⦁ ҳомиладор аёлларни 37 ҳафтадан бошлаб касалхонага ётқизиш учун;\n⦁ гемодиализдаги беморлар учун.\nМуаллиф: Агата Мухамеджанова\nКалит сўзлар: ҚР Соғлиқни сақлаш вазирлиги, Жамият,\nАҚШ: Техаста 18 жастағы жігіт мектепте 14 оқушы мен бір мұғалімді атып өлтірді\nАлматыда 224 көшенің 200 шақырым жолы жөнделеді\nАқмола облысында жүк көлігінен құлаған ер адамды артқы доңғалақ жаншып кетті\nШҚО құтқарушылары балалар қамалып қалған 120-дан астам үйдің есігін ашты\nОралда 11 жасар баланы қағып кеткен автокөлік іздестіріліп жатыр\n25 мамырда елордада өтетін маңызды шаралар аңдатпасы\nҚозоғистонлик боксчи Жан Кособуцкий муддатидан олдин ғалаба қозонди\nҚирғизистонда юк машинаси чегара постига бориб урилгани оқибатида саккиз киши ҳалок бўлди\nҚозоғистонда имтиёзли автокредит бўйича 4834 шахснинг аризаси маъқулланди\nҚозоғистонлик ҳарбий шифокорлар ҳаво кемаси бортида ўз касбий савиясини оширмоқда\nАқтўбе жамоат транспорти 41 та янги автобусга кўпайди\nСаудия Арабистонида илк бор самолёт тўлиқ аёллардан иборат экипаж билан парвоз қилди\nҚозоғистонда кўп болали оилаларга йил бошидан буён 110,1 млрд тенге нафақа берилди\nБугун Қозоғистоннинг ЮНЕСКОга аъзо бўлганига 30 йил тўлди\nСанкт-Петербургда Ўзбекистон фуқароси 14 ёшли қизга тегажоғлик қилганликда гумонланиб қўлга олинди\nҚозоғистонда ёш киночиларни қўллаб-қувватловчи «Дебют» уюшмаси қайта ташкил этилади\nҚирғизистонда қор ёғиб, транспорт ҳаракати қийинлашди\nҚозоғистонлик ўқувчилар антисептик сепадиган роботни яратдилар\nЎзбекистонда 1 июндан ойлик иш ҳақлари оширилади\nҚозоғистонда 800 мингдан ортиқ ўсмир коронавирусга қарши эмланди\nЎзбекистонда халқаро гуллар фестивали бўлиб ўтади\n«Паралимпиячи» фильмининг кассаси 44 миллион тенгега етди\nФранция ҳукумати таркиби ўзгарди\nХалқаро олимпиадада ғолиб бўлган ўқувчиларга пул мукофотлари берилади – ҚР Таълим ва фан вазирлиги


"Милан" янги футболчи билан шартнома имзолади » Скачать музыку бесплатно новинки музыки 2016-2017\n"Милан" янги футболчи билан шартнома имзолади\nКомментариев: 0 Просмотров: 355 Дата: 5-01-2016, 09:02 "Милан" жамоасининг январь ойидаги янги футболчиси Кевин-Принс Боатенг бўлди. Бу ҳақда Football Italia нашри хабар бермоқда.2015 йилнинг декабрь ойида Боатенг ва "Шальке 04" ўзаро келишувни бекор қилишди. Шундан буён 28 ёшли футболчи "Милан" машғулотларида қатнашиб келмоқда. Трансфер ойнаси очилганидан сўнг "россонери" ганалик футболчини расман ўз сафига қўшиб олди.Кевин-Принс Боатенг 2010-2013 йиллар давомида "Милан" сафида тўп сурган. 2011 йилда у "россонери" таркибида Италия чемпион бўлганди. Категория: Спорт Нашли ошибку?


«Губернаторимизни олиб кетиб, ўрнига Москвадан жўнатишди. У бу ерга нимага керак? — дейди гулчали сомон шляпа кийиб олган 70 ёшлардаги аёл. — Думбулни жўнатишибди. Москвадагилар бизни умуман ҳалигидақа деб ҳисоблашса керак…»\n«Икки ҳафтадан буён телевизорда мусиқий каналлардан бошқасини кўрмаяпман. Бошқа каналларда Америка, Украина, Сурия, гўёки биз у ерда яшаётгандек», — дейди унинг дугонаси.


Ўзбекистон халқ шоири Шукрулло вафот этди | www.ziyouz.uz\nБош саҳифа ЯнгиликларЎзбекистон халқ шоири Шукрулло вафот этди\nЧоп этилган 19.07.2020 19.07.2020 МуаллифZiyouz.uz\nИстеъдодли шоир, драматург ва носир Шукрулло (Шукрулло Юсупов) 99 ёшида вафот этди.\nЎзбекистон халқ шоири (1981), Ўзбекистонда хизмат кўрсатган маданият ходими (1977) Шукрулло (Юсупов) 1921 йил 2 сентябрда Тошкент шаҳрининг Шайхонтоҳур даҳасида туғилган. Педагогика билим юрти (1935—38) ва Низомий номидаги Тошкент педагогика институтини тугатган (1944).\nШукрулло 1951 йилда миллатчилик ва советларга қарши тарғиботда айбланиб, 25 йиллик қамоқ жазосига ҳукм қилинган, Сталин вафотидан кейин озод этилган (1955).\nИлк шеърлар тўплами — «Биринчи дафтар» (1949). Шундан кейин унинг «Қалб қўшиқлари» (1949), «Ҳаёт илҳомлари» (1959), «Умрим борича» (1960), «Инсон ва яхшилик» (1961), «Инсон — инсон учун» (1964), «Зарралар» (1973), «Суянчиқ» (1977), «Яшагим келади» (1978), «Сенинг бахтинг» (1988), «Тўкилган дардларим» (2001) каби шеърий тўпламлари эълон қилинган.\nШукрулло «Чоллар» (1948), «Россия» (1956), «Икки қоя» (1964), «26 тонг отари» (1966), «Гул ва оташ» (1972), «Кўнгил чироғи» (1975), «Аср баҳси» (1985) ва бошқалар достонларини ёзган. Шукруллонинг болаларга бағишланган шеър ва эртаклари «Баҳор совғаси» (1962), «Юлдузлар» (1964) шеърий тўпламларидан ўрин олган.\n«Хатарли йўл» (1962), «Табассум ўғрилари» (1964), «Тўйдан кейин томоша» (1980), «Ўғрини қароқчи урди» (1982), устоз ёзувчиларнинг ижоди тажрибалари тўғрисида баҳс юритувчи «Жавоҳирлар сандиғи» (1983) эссеси, қатағон даври даҳшатлари ҳақидаги «Кафансиз кўмилганлар» (1989) автобиографик қиссаси, «Қасосли дунё» (1994) публицистик мақолалар тўплами, Убайдулла Хўжаев тўғрисидаги «Тирик руҳлар» (1999) роман-хроникаси муаллифи.\nШукрулло Карло Гоццининг «Бахтиёр гадолар» пьесаси, Ш. Петёфи, Т.Шевченко, Қ.Қулиев ва бошқалар шоирларнинг шеърларини ўзбек тилига таржима қилган. Унинг асарлари рус, араб, турк, озарбайжон, қорақалпоқ, қозоқ, қирғиз тилларида нашр этилган.\n← Аввалги Аввалги Жуброн Халил Жуброн. Қайрилган қанотлар (қисса)\nКейинги → Кейинги: Марк Твен. Миссис Мак-Вильямс ва Яшин (ҳикоя)


Исроил ҳарбийлари ўт пуркагичдан фойдаланишни бошлади. Ҳалок бўлганлар бор\n22:44 / 15.12.2017\nИсроил ҳарбийларининг ўт очиши оқибатида 4 нафар фаластинлик аҳоли вакиллари ҳалок бўлди. Жума куни Исроил Мудофаа вазирлиги аскарлари газ пуркагич воситаларини ишлатиши туфайли 150 нафар фаластинлик намойишчи оғир тан жароҳати билан шифохона ётқизилган.\nАҚШ президенти Дональд Трампнинг Ал-Қудс юзасидан берган баёнотидан сўнг, шаҳарнинг шарқий қисмида яшовчи ҳамда эгаллаб олинган Вест Банк ҳудуди атрофида намойишлар авж олди. Намойишчилар кўпи фаластинлик бўлиб, тош ва майда рўзғор буюмлари билан қуролланиб кўчадаги тартибсизликларга сабабчи бўлмоқда.\nReuters'нинг ёзишича, Исроил ҳарбийлари замонавий қурол-яроғ воситаларидан ишлатишни бошлаган. Асосий кучларини Ғазо секторига ўзгартираётган ХАМАС гуруҳи аъзолари учинчи интифада ҳаракатини бошлашини маълум қилганди.\nИсроил ТИВ: "Дипломатия иш бермаса, Эронга нисбатан куч ишлатишга тўғри келади"\nИсроил ва АҚШ ракеталарга қарши мудофаа тизими кучларининг машғулотлари бошланмоқда\nХалқ таълими вазири ўринбосари Каттақўрғондаги фожеага ўз муносабатини билдирди


Архивы ГУРУЧ - tafsilar.info\n09 Mart 13:44 by Редакция\nЯшнобод тумани ИИБ 47 ёшли Алишер Т. нинг илтимосига биноан жиноий иш қўзғатди, у 2020 йил 25 ноябрда унинг таниши 41 ёшли Дилшод Б. ўзига ишонч қозонганини, уни фойда билан сотиш ваъда қилганини эълон қилди. Ундан 50 000 000 сўм миқдорида гуруч олди. Гуруч сотган Дилшод пулни ваъдаларини бажармай, ўз эҳтиёжлари учун сарфлади. Ушбу факт\nГУРУЧЖИНОИЙ ИШТОВАРФИРИБГАРЯшнобод вилояти\n04 Fevral 17:06 by Редакция\nЎзбекистонда «Шоли етиштиришни янада ривожлантириш чора-тадбирлари тўғрисида» Президент фармони қабул қилинди. Шунга кўра шоли кластерлари ёки шоли етиштиришга рухсат берилган жойларда шоли хўжаликлари асосида элита уруғлик хўжаликлари ташкил этилади. Ҳаммаси бўлиб республикада 22 та туман шоли репродуктив уруғини этиштиришга ихтисослаштирилади, уларда 17 452 гектар шоли майдонлари яратилади. 1 июндан бошлаб уруғ гуручига мувофиқлик сертификатини беришга\n16 Noyabr 22:31 by Редакция\nЎрта Осиёда шоли қайта ишловчи энг йирик завод очилди. Тошкент вилояти ҳокими Холматов Рустам, БCТ ва ТCТ кластерлари асосчиси, сенатор Раҳматов Муртазо Тошкент вилоятининг Куйичирчиқ туманида жойлашган корхонанинг тантанали очилиш маросимида қатнашдилар. Натижада, «ТСТ Rice» МЧЖ кластер усулида маҳсулот этиштиришдан тортиб то чуқур қайта ишлашгача бўлган тўлиқ ишлаб чиқариш занжирини шакллантирди. Бу йил «ТСТ Rice»\nГУРУЧЗАВОДТОШКЕНТ ВИЛОЯТИҚАЙТА ИШЛАШ\nМутахассис Ўзбекистонда шакар ишлаб чиқаришни сақлаб қолиш муҳимлиги ҳақида гапирди\n12 Noyabr 10:24 by Редакция\nИқтисодиёт фанлари доктори, Россия Федерацияси Қишлоқ хўжалиги ва озиқ-овқат вазирининг собиқ ўринбосари Леонид Холод мамлакатдаги иккита йирик шакар заводининг ёпилиши мумкинлиги тўғрисида ўз фикрлари билан ўртоқлашди. Гап «Ангрен Шакар» ва «Хоразм Шакар» шакар заводларининг ишчиларини ишдан бўшатиш тўғрисидаги маълумотлар ҳақида. Мутахассиснинг сўзларига кўра, корхоналарда муаммо республикада шакар комплекси учун акциз ва божхона шартлари ўзгартирилганлигидадир. «Табиий-иқлимий\nГУРУЧИШЛАБ ЧИҚАРИШМУТАХАССИССАҚЛАБ ҚОЛИШЎЗБЕКИСТОНШАКАР


Ацикловир-Фармак – medu.uz – Дорилар ҳақида маълумотлар ўзбек тилида\nHome Йўриқномалар Ацикловир-Фармак\nПрепаратнинг савдо номи: Ацикловир-Фармак\nТаъсир этувчи модда (ХПН): ацикловир (aciclovir)\nфаол модда: 100% қуруқ моддага қайта ҳисоблаганда 50 мг ацикловир;\nёрдамчи моддалар: оқ юмшоқ парафин; суюқ парафин; эмульсияланган цитостеарил спирти (А тури); пропиленгликоль; полоксамер; диметикон, тозаланган сув.\nАТС коди: D06BB03.\n1 ва 2 типдаги Herpes simplex вирусларига, ҳамда Varicella zoster га танлаб таъсир қилади. Вирус тимидинкиназаси билан рақобатли ўзаро таъсир этади ва кетма-кет моно-, ди- ва трифосфатни ҳосил бўлиши билан фосфорланади; охиргиси ДНК-полимеразани ингибирлайди, вирусларнинг ДНК сида дезоксигуанозиннинг ўрнига кириб олади ва репликацияни сусайтиради.\nТошманинг янги элементларини ҳосил бўлишини олдини олади, тери диссеминацияси ва висцерал асоратларнинг эҳтимолини пасайтиради, пўстлоқлар ҳосил бўлишини тезлаштиради.\nАцикловир крем кўринишида маҳаллий қўлланганида тизимли қон оқимига деярли сўрилмайди.\nОддий герпес вируси томонидан чақирилган лаблар ва юз инфекциялари.\nПрепарат фақат сиртга қўллаш учун ишлатилади.\nКатталар ва 12 ёшдан ошган болаларга кремни зарарланган соҳага кунига 5 марта, тунги вақтдан ташқари, ҳар 4 соатда қўйиш керак. Даволашни инфекциянинг биринчи белгиларида – продромал даврда бошлаш муҳимдир.\nДаволаш курси – 5 кун. Агар яхшиланиш кузатилмаса, даволашни 10 кунгача давом эттириш мумкин.\nАгар касаллик симптомлари 10 кунлик даволашдан кейин йўқолмаса, бемор шифокорга мурожаат қилиши керак.\nКремни қўйишдан олдин ва кейин қўлларни ювиш керак; зарарланган соҳаларни ишқаламаслик ва касалликни кечишини ёмонлашиши ёки инфекцияни юқишини олдини олиш учун унга сочиқ билан тегмаслик муҳимдир.\nПрепарат одатда яхши ўзлаштирилади, бироқ крем қўйилган соҳада тез ўтиб кетувчи ачишиш, ўткир оғриқ сезилиши мумкин, бироз қипиқланиш (препарат узоқ вақт қўлланганида) пайдо бўлиши мумкин. Якка ҳолларда эритема ва қичишиш кўринишидаги аллергик реакциялар бўлиши мумкин, жуда кам ҳолларда ангионевротик шиш бўлиши мумкин; бундай ҳолларда препарат бекор қилинади ва зарурати бўлганида тегишли чоралар кўрилади (десенсибилизацияловчи терапия ва бошқ.). Сезувчанликка тест ўтказилганида бундай ҳолларни ацикловир билан эмас, балки крем асосининг компонентлари билан боғлиқлиги аниқланган.\nАцикловирга ва препаратнинг бошқа компонентларига, шунингдек валацикловирга юқори сезувчанлик.\nПрепаратни катоинли маҳаллий анестетиклар билан бирга буюриш мумкин эмас.\nТаъсирланиш пайдо бўлиши мумкинлиги туфайли кремни шиллиқ қаватларга ишлатиш тавсия этилмайди.\nГерпетик инфекциянинг, айниқса оғир кўринишлари бўлган пациентларга шифокорнинг маслаҳати керак: зарурати бўлганида крем билан бир вақтда ацикловирнинг тизимли таъсирга эга препаратлари (таблеткалар, инфузиялар) қўлланади.\nЛабларида герпес бўлган пациентларга (айниқса очиқ шикастланишлари бўлса) инфекцияни бошқа одамларга юқишига йўл қўймаслик учун, эҳтиёткорлик қоидаларига қатъий риоя қилиш керак.\nҲомиладорлик ва эмизиш даврида қўлланиши. Ҳомиладорлик ёки эмизиш вақтида ацикловирнинг нохуш таъсири тўғрисида маълумотлар йўқ, чунки маҳаллий қўлланганида ацикловир тизимли қон оқимига ва кўкрак сутига деярли ўтмайди. Бироқ препаратни фақат, агар шифокорнинг фикрига кўра, она учун кутилаётган фойда ҳомила/бола учун потенциал хавфдан устун бўлгандагина қўллаш мумкин.\nБолалар. 12 ёшгача бўлган болаларда препаратни қўллаш хавфсизлиги тўғрисида маълумотлар етарли эмас, шунинг учун препаратни 12 ёшдан ошган болаларда қўллаш тавсия этилади.\nАвтотранспортни бошқариш ёки бошқа механизмлар билан ишлашда реакция тезлигига таъсир қилиш қобилияти. Препаратни реакция тезлигига таъсирини ўрганиш бўйича клиник тадқиқотлар ўтказилмаган.\nДозани ошириб юборилиш ҳоллари кузатилмаган. Препарат фақат маҳаллий қўллаш учун мўлжалланганлиги туфайли, дозани ошириб юборилиши симптомларини ривожланиш эҳтимоли кам.\n5 г дан тубаларда, қутиларга жойланган.\n15оС дан 25оС гача бўлган ҳароратда сақлансин; препаратни музлашига йўл қўйилмасин..


Ҳарбий шарҳловчининг фикрига кўра, Ўзбекистон доимий ва конструктив равишда Коллектив хавфсизлик шартномаси ташкилотига (ОДКБ) аъзо мамлакатлари билан ҳамкорлик қилади, объектив интеграция доирасида ушбу ташкилот аъзолигига қайтишга манфаатдор бўлиши мумкин.\nҚозоғистон президенти Касим-Жомарт Токаевнинг яқиндаги Ўзбекистонга ташрифи, Ўзбекистон президенти Шавкат Мирзиёев билан учрашувлар икки давлат ўртасида ҳарбий ҳамкорликнинг ривожланишига янги туртки берди. Қозоғистон ва Ўзбекистон ҳаво ҳужумига қарши мудофаа ва аэродром-техник таъминоти масалалари бўйича битимни имзолашди. Бу ҳарбий ҳамкорликни ривожлантиришнинг навбатдаги босқичидир, келгусида стратегик шерикликни янада мустаҳкамланади.\nМудофаа вазирлиги аёлларни ҳарбий хизматга таклиф қилади\nҲаво ҳужумига қарши соҳасидаги янги ҳужжатлар Ўзбекистон ва Қозоғистон ҳаво чегараларини ҳимоя қилиш воситалари ва навбатчилик кучлари ўзаро ҳамкорлигини тартибга солади ва таҳдидларга ўз вақтида жавоб қайтариш имконини беради.\nҲарбий аэродромлардан биргаликда фойдаланиш ҳақида битим икки давлат ҳарбий авиациясига ўзбек-қозоқ чегарасини соддалаштирилган тартибда кесиб ўтишга рухсат беради. Шунингдек, доимий турар (дислокация) жойидан катта узоқликда самолётларга ёнилғи қуйиш имконини беради (қўшни мамлакатлар ҳудудида).\nБундан аввал Ўзбекистон ва Қозоғистон ўртасида ҳарбий-техникавий соҳада ҳамкорлик қилиш тўғрисида ҳукуматлараро битим кучга кирди.\nТомонлар техникани етказиб бериш, жанговар ўқув-машғулотларни ўтказиш ва ҳарбийларни тайёрлаш бўйича ҳамкорлик режасини тасдиқлашди.\nЎзаро манфаатли ҳарбий-техникавий ҳамкорликни Тошкент ОДКБнинг бошқа давлатлар билан ҳам муваффақиятли олиб бормоқда: Ўзбекистон, Қозоғистон, Қирғизистон, Тожикистон учун халқаро майдонда ягона фронт бўлиб чиқиш мақсадга мувофиқ. Қозоғистон вектори ўзига хос хусусиятга эга.\nМарказий Осиё ресурслари учун геосиёсий кураш давом этиши, минтақа ичидаги тарқоқлик ташқи ғаразли ўйинчиларга фақат қўл келиши мумкинлигини Ўзбекистон ва Қозоғистон англаб турибди.\nШунинг учун Тошкент ва Нур-Султон иқтисодий алоқаларни мустаҳкамлаш, ҳарбий ва ҳарбий-техникавий соҳаларда ўзаро манфаатли шерикчиликка тўғри ва барқарор қизиқишни намоён қилмоқда.\nЎтган йилнинг ёзида Ўзбекистон Республикаси Мудофаа вазири генерал-майор Абдусалом Азизовнинг Қозоғистон Республикасига ташрифи чоғида мудофаа соҳасида икки томонлама ҳамкорликнинг истиқболли йўналишлари белгилаб олинди.\nЎзбек делегацияси Қозоғистон мудофаа вазирлиги объектлари билан танишди ва икки томонлама алоқаларнинг тарихида илк бор “Ерік дала" махсус тактик машғулотларда иштирок этишди.\nЖавоб ташрифида Қозоғистон делегацияси Қўқондаги ҳарбий қисмга ташрифи ташкиллаштирилди. Бу ўзаро ишонч ортишининг белгиларидир.\nЎзбекистон ва Қозоғистон аста-секин минтақавий ҳарбий-сиёсий иттифоқ асосини ташкил этиши ва унинг ОДКБ доирасигача кенгайишини тахмин қилиш мумкин.\n“Халқаро ва минтақавий сиёсатнинг кўплаб масалалари бўйича позицияларимиз бир-бирига мос тушади. Ўзбекистон ва Қозоғистон кенг минтақамиздаги ишлар ҳолатига масъулиятни ҳис этади... Ўзбек халқи ҳақиқий дўсти ва биродарининг елкасини сезди”, - деб таъкидлаганди президент Шавкат Мирзиёев.\nБироқ ОДКБда бошқа биродар халқлар ҳам бор. Блокдан ташқари ҳарбий доктрина геосиёсий ҳақиқатларни бекор қилмайди.\nБошқа томондан, февралда Ўзбекистон мудофаа вазири генерал-майор Баҳодир Қурбонов АҚШ Қуролли Кучлари Марказий қўмондонлиги қўмондони генерал Жозеф Вотел билан учрашув ўтказди, шунингдек, покистонлик ҳамкасбларни қабул қилди. Бундан ташқари Тошкентда Марказий ва Жанубий Осиё мамлакатлари Қуролли кучлари штаблари бошлиқларининг конференцияси бўлиб ўтди. Унда Ўзбекистон, Қозоғистон, Покистон, Туркманистон, Тожикистон, Афғонистон ва АҚШ Марказий қўмондонлиги вакиллари қатнашди.\nЎзбекистон Мудофаа вазири илк бор АҚШдаги ҳарбий ўқув машғулотларини кузатади\nАҚШ томони ҳарбий ва ҳарбий-техника соҳасида, шунингдек, минтақада хавфсизликни таъминлаш борасидаги долзарб масалаларига ва Ўзбекистон-Америка мудофаа идоралари ўртасидаги келишувларга Ўзбекистон алоҳида эътибор қаратаётганини эътироф этди.\nБундан аввал Sputnik ўзбек ҳарбий хизматчилари АҚШнинг Кемп-Шелби ҳарбий базаси (Миссисипи штати)да ўтказилган “Жанубий зарба” машғулотларда иштирок этгани ҳақида хабар берганди.\nЎзбекистон билан дўстлик учун турли “куч марказлари”нинг геосиёсий кураши давом этмоқда.\nВақтнинг ультиматумига жавоб бериш\nЖиддий геосиёсий ва иқтисодий шароитда Ўзбекистон Марказий Осиёда энг кучли деб ҳисобланган замонавий, мобил, яхши жиҳозланган ва самарали армияни яратди.\nЖорий йилда республика мудофаа ҳаражатлари ЯИМнинг 4 фоиз, яъни 1,4 миллиард долларга етди. Бошқа маълумотларга кўра, Ўзбекистон ҳар йили ҲСКга 4 миллиард доллардан ортиқ маблағ сарфлайди.\nЎзбекистон армияни эҳтимолий ҳарбий ҳаракатлар ва таҳдидларга (афғон йўналиши) тайёрлайди. Янги ташкилий-штат тузилмаси яратилди. Ўзбекистон армиясида 50 мингдан ортиқ ҳарбийлар хизмат қилади, улардан 40 минг пиёда қўшинлари.\nЕттита олий ҳарбий олийгоҳлар қўмондон кадрларнинг юқори тайёргарлик даражасини таъминлайди. Армия хизмат муддати бир йилгача қисқартирилган, профессионал армияга ўтиш курси танланган.\nЎзбекистон ҳарбий доктринаси мудофаа характерига эга бўлиб, ҳарбий-сиёсий иттифоқларда иштирок этиш ва Ўзбекистон ҳудудида хорижий ҳарбий базаларни жойлаштиришни истисно қилади. Бошқа давлатлар билан самарали ҳарбий-сиёсий ҳамкорлик қилиш курси (кўп векторли курс)дан ҳаракат қилади.\nТошкент ва Москва ўртасида ҳарбий ва ҳарбий-техникавий ҳамкорлик самарали ривожланмоқда: Ўзбекистон Мудофаа вазирлиги Россиядан қурол-яроғ сотиб олиш ва ҳарбий тайёргарлик қўшма тадбирларида иштирок этишга манфаатдор.\nИкки давлат мудофаа вазирлари Абдусалом Азизов ва Сергей Шойгу 2018 йил октябрь ойида ҳаво майдонидан биргаликда фойдаланиш тўғрисида битимни имзолашди.\nҲозирча республикани ОДКБга қайтиш ҳақида гап йўқ, бироқ ҳақиқат юридик абстракциялардан кучлироқ. Хусусан, Ўзбекистон қурол-яроқни Россия ички нархларида сотиб олади. ОДКБ ва Божхона иттифоқидан ташқарида турган ҳолда бундай имтиёзларга эга бўлган МДҲнинг ягона мамлакатидир. Бундай катта маблағларни сезиларли даражада иқтисод қилиш ҳисобига 2020 йилгача қуролли кучлар модернизация қилиш имкониятини беради.\nОбъектив равишда фақат Россия Федерацияси Марказий Осиё минтақасига хавфсизлик кафолатларини бериши мумкин.\nЎзбекистон ва Россия ўртасида муносабатлар 1999 йил декабрда имзоланган Стратегик шерикчилик тўғрисидаги шартнома ҳамда Иқтисодий ҳамкорликни янада чуқурлаштириш тўғрисидаги шартнома асосида тартибга солинади.\nВақт геосиёсий танловнинг тўғрилигини тасдиқлади.


“Бавария”нинг янги ташкил этиладиган лигада иштирок этиши ҳозирча номаълум / CHAMPIONAT.asia\n“Бавария”нинг янги ташкил этиладиган лигада иштирок этиши ҳозирча номаълум\nЕвропада ривожланиш борасида бошқалардан анча илгарилаб кетган топ-клублар учун алоҳида лига тузиш ғояси қизғин муҳокама қилинмоқда.\nБундай лига ташкил этилишининг ижобий ва салбий жиҳатлари борасида билдирилаётган турли-туман фикр ва мулоҳазалар сони кундан-кунга ортиб бормоқда. Шу боисдан биз ҳам етакчи жамоалар учун миллий чемпионат тарзида ўтказилиши режалаштирилаётган янги лига ҳақида бироз сўз юритишга қарор қилдик.\nКуни кеча бўлиб ўтган немис классико си яна бир бор кўрсатиб берди-ки, бугунги кунда Германияда “Бавария”га тенглаша оладиган клуб йўқ. “Голивуд ФК”нинг бундеслига доирасидаги 38 ўйиндирки мағлубиятга учрамай келаётгани ҳам Мюнхен супер-клубининг бошқа жамоаларга нисбатан анча илгарилаб кетганидан далолат бериб турибди. Кўпчилик мухлисларнинг фикрича “Боруссия Д”ни мағлубиятга учратгач “Бавария” чемпионлик масаласини ўзи учун ижобий хал қилиб бўлди. Холбуки биринчи давранинг 13 тури ниҳоясига етди, холос. Айнан шуни инобатга олган ҳолда кўплаб Германиялик мухлис ва мутахассислар “Бавария”нинг ташкил этилиши кутилаётган янги лигада иштирок этишига ижобий фикр билдирмоқдалар. Агар шу нарса амалага ошгудек бўлса, Германия чемпионатидаги интрига бироз бўлса ҳам ошиши мумкинлиги таъкидланмоқда. “Қизиллар”дан бошқа барча жамоаларнинг даражалари деярли бир хил эканини инобатга олсак, бу тўғридек…\nАммо масаланинг иккинчи томони ҳам борки, ундан алсо кўз юмиб бўлмайди. Немис лигасида бўлиб ўтадиган учрашувлар орасида энг кўп мухлис “Бавария” иштирокидаги ўйинларга ташриф буюриши ҳаммага аён. Қолаверса, айнан мана шу жамоанинг борлиги боис ҳам бундеслига учрашувларининг трансляциялари дунёнинг кўплаб мамлакатларида томошабинлар аудиоториясини йиға олмоқда. Шу сабабдан ҳам немис клубининг ушбу лигада иштрок этиши борасида аниқ бир тўхтамга келинганича йўқ. Аслини олганда бундай лиганинг тузилиши ёки тузилмаслиги ҳалиҳамон очиқлигича қолмоқда. Янги лиганинг ташкил этилиши молиявий томондан жуда катта фойда келтириши, бор гап. Бироқ, унинг фаолият юритиши миллий чемпионатлар ҳамда Чемпионлар Лигаси каби турнирларнинг нуфузини кескин тушуриб юбормасмикан..?\nКузатамиз, воқеалар қандай ривожланар экан…


Болаларнинг севимли маскани – Сурхон тонги\nБош саҳифа / Маданият / Болаларнинг севимли маскани\nМай 29, 2018\tМаданият Изоҳ қолдириш 756 Кўрилди\nМузработ тумани Халқобод шаҳарчасидаги “Шодлик” истироҳат боғи бир неча йилдан бери кимсасиз, ҳувиллаб ётарди.\nТуман раҳбарлари боғни обод қилишни тадбиркорларга топширди. Манзилли дастурга асосан бу жойга “DISCOVERY OPTIMAL” МЧЖ жамоаси 100 миллион сўм ўз маблағи, 980 миллион сўм банк кредити ҳисобига Хитой давлатидан аттракционлар келтириб ўрнатди ва бугун истироҳат боғи чўлқувар меҳнаткашлар фарзандларининг чинакам севимли масканига айланди.\nСалқин ва баҳаво боғ, айниқса, дам олиш кунлари болалар, ёшлар билан гавжум бўлмоқда. Тадбиркор Шокир Алимов бошлиқ корхона жамоаси фақат аттракционлар ўрнатибгина қолмай, истироҳат боғини ободонлаштиришга ҳам катта эътибор беришди. Болажонлар билан ҳамиша гавжум истироҳат боғида 10 нафар ёшлар доимий ишли бўлди.\nОлдинги Вақтга ҳайкал қўйган адиб\nКейинги Ақл нурномаси


Зангиота туманидаги тахта бозори\nТадбиркорларнинг айтишича, Каримов даврида бошланган пахта терими учун тадбиркорлардан пул йиғиш тадбири Мирзиёев президент бўлганидан сўнг ҳам давом этмоқда.\nБозор маъмурияти бозор ҳисобидан пахтага одам чиқариш топшириғи ҳокимлик томонидан берилганини тан олар экан, лекин пул йиғиш ҳақидаги иддаоларни инкор қилди.\nТошкент вилоят, Зангиота туманидаги “Чиғатой Оқтепа” тахта бозорида ишловчи бир неча тадбиркордан Озодликка келган шикоятда шундай ёзилган:\n“Биз Зангиота туманидаги “Чиғатой Оқтепа” тахта бозоридан ёзмоқдамиз. Бизга ҳар бир жой учун бозор маъмурияти 1 500 000 сўмдан пул йиғиб оляпти. Бу тадбирга масъул қилинган бозор назоратчиси Жамил аканинг айтишича, йиғилган пулга пахта терими учун бизнинг ўрнимизга мардикор ёлланар экан. Президентимиз мажбурий меҳнат бизда бўлмайди, деб айтган эди. Лекин, президентнинг гаплари буларга етиб келмабди”.\nОзодлик боғланган тадбиркорлардан бирининг айтишича, бозор маъмурияти пул бермаганларга товар олиб киришга рухсат берилмаслиги билан таҳдид қилиняпти:\n“Ўтган сешанба куни мажлис қилиниб, Жамил ака деган назоратчимиз шу ҳақда гапирди. Бермаган одам ўзидан кўрсин, бозорга мол олиб киргани қўймайман, деди. Бозорда қарийб 250 тача жой бор. Бир ярим миллион сўм ҳам деярли 190 доллар бўлади. Бозор бўйича ҳисобласак, қарийб 50 минг доллар бўлади экан. Бу пулга қанча мардикор сотиб олади, қанча пахта теради, буниси бизга қоронғу. Президентимиз бу йил кластер қиламиз, ҳеч кимдан пул ҳам йиғилмайди, мажбурий меҳнат ҳам бўлмайди, деб айтган эди. Лекин, ҳеч нарса ўзгармаяпти. Каримов даврида ҳам пул йиғиб берган бўлсак, худди шу ҳолат бугун ҳам давом этяпти”.\n“Чиғатой Оқтепа” тахта бозорининг назоратчиси Жамил Юнусов Озодлик билан суҳбатда, тадбиркорларнинг пахта теримига ўзи чиқиши ёки ўрнига одам ёллаб бериши мажбурий қилиб қўйилганини тан олди:\n- Бизларга шу пахта тўғрисида гап бўлган эди, чунки бизнинг туман пахтага боради-да. Тадбиркорлар бориши керак пахтага. Пахта фақат муаллимлар билан дўхтирларга йўқ, ташкилот ва тадбиркорларга бор. Тадбиркор пахтага боргани билан у ерда ишламайди, фақат “водка”сини уриб ётади. Шунинг учун ўрнингга одам топиб бер, деяпмиз. Ҳар йили пахта мавсумида ҳамма бозорлар одам беради. Бизга ҳам 160та одам ёзиб қўйишган. Бизлар тадбиркорларга ўзларинг одам олиб келасанлар, деяпмиз. Биз фақат ташкилотчилик қиляпмиз, пул йиққанимиз йўқ, деди тахта бозори назоратчиси Жамил Юнусов.\nПрезидент Шавкат Мирзиёев жорий йилги пахта мавсумида мажбурий меҳнат мутлақо қўлланилмаслиги шарт эканини 29 майда ўтган видеоселектор йиғилишида гапирган эди:\n“Кимга керак пахта? Корхонага керак. Қайси корхона? Қайта ишлайдиган. Ўзини одамлари, ўзи бориб, пул тўласин, ўзи йиғсин. Абдулла Неъматович, сизга бир ой муддат. Ўтган йили қанча қийналдик. Бутун дунё ҳозир болалар меҳнати деб, ўзимизни ўзимиз аҳмоқ қилиб юрганмиз. Қаерга бормасак, болалар меҳнати. Ундан 2-3 миллиард фойдами, ёки ундан кўра обрўни, сиёсатимизни жойига қўйиш керакми. Шунинг учун бир ой муҳлат, ўтган йилги тажрибани қўллаш лозим. Ҳеч қандай, биронта болалар меҳнати, мажбурий меҳнат керак эмас. Мана қанча тўқимачилик комбинатларимиз бор, ўзлари бориб, ўзини пахтасини ўзи териб олаверсин”, - деган эди президент.\nЎзбекистонда ҳар йили пахта терими кампанияси даврида ташкилот ва корхоналар, савдо муассасалари, бозорлар ишчи-ходимларини мажбурий меҳнатга жалб этиш ҳолатлари кузатилади.\nХалқаро меҳнат ташкилоти ҳисоботига кўра, 2017 йилда Ўзбекистон ҳукумати томонидан молиялаштириладиган пахта йиғим - теримида камида 336 минг одам мажбурий меҳнатга жалб қилинган.


Тадбиркорнинг тадбири элга нафдир ҳар бири | QISHLOQ HAYOTI\nТадбиркорнинг тадбири элга нафдир ҳар бири\nИжтимоий-иқтисодий ҳаётимиз тараққиётини кичик бизнессиз тасаввур этиш қийин. Негаки, мазкур соҳа, энг аввало, аҳолини иш билан таъминлашдек ўта муҳим вазифани ижобий ҳал этишга туртки беради. Қолаверса, ички бозорни импорт ўрнини босадиган, экспортбоп маҳсулотлар билан тўлдиришга хизмат қилади. Шу боис, мамлакатимизда кичик бизнес ва хусусий тадбиркорликни ривожлантиришга алоҳида эътибор қаратилмоқда, уларнинг самарали фаолият кўрсатиши учун барча шароитлар яратилмоқда.\nБугунги кунда вилоятда 10 минг 457 та кичик бизнес субъекти фаолият кўрсатаяпти. Уларнинг вилоят ялпи ҳудудий маҳсулотдаги улуши 62,9 фоизни ташкил этмоқда. Аҳоли бандлигининг 81,1 фоизи айнан шу соҳага тўғри келади. Тадбиркорлик, ўз навбатида, янги саноат корхоналари ривожи учун ҳам хизмат қилмоқда. Вилоятда ушбу соҳада яқин уч йил ичида қиймати 294,6 миллион АҚШ долларига тенг 10 та истиқболли лойиҳа ҳаётга татбиқ этилиб, янги иш ўринлари яратилади. Масалан, 2018 йилда иш фаолиятини бошлайдиган, лойиҳа қиймати 26 миллион АҚШ долларига тенг бўлган “Узун текс” енгил саноат ҳамда Сариосиё туманидаги енгил саноат корхоналарида 300 тадан иш ўрни яратилади. Йилига 7 минг тонна ип-калава ишлаб чиқариш қувватига эга “Сурхон сифат текстил” МЧЖнинг лойиҳа қиймати 20 миллион АҚШ долларини ташкил этади. Қолаверса, туманда паррандачилик фабрикаси, йилига 200 минг дона газ баллони ишлаб чиқариш қувватига эга корхоналар қурилиши жадал суръатларда олиб борилмоқда. Шунингдек, Денов туманида 6 минг тонна ип-калава ишлаб чиқаришга мўлжалланган “Шоҳмоҳкашшоф” агросаноат фирмаси ёки Қумқўрғон туманидаги 15 минг тонна мева-сабзавот маҳсулотларини қайта ишлаш ва қуритишга мўлжалланган “Агро процессинг груп” МЧЖларини ҳам ана шундай истиқболли лойиҳалар қаторига киритиш мумкин. Албатта, бу каби саъй-ҳаракатларнинг бари ҳудудни ижтимоий-иқтисодий ривожлантиришда муҳим манба бўлиб ҳисобланади.\nТаъкидлаш жоиз, биргина жорий йилнинг ўтган даври мобайнида кимё ва нефть-кимё саноати йўналишида 5 та, машинасозлик ва эҳтиёт қисмлар йўналишида 1 та, қурилиш материаллари йўналишида 88 та, озиқ-овқат йўналишида 45 та, текстиль ва тўқимачилик йўналишида 21 та, чарм-пойабзал йўналишида 1 та, мебель ва қоғоз йўналишида 30 та, фармацевтика йўналишида 3 та лойиҳа амалга оширилди. Энг асосийси, мазкур ишлар самарасида 2 мингга яқин янги иш ўрни яратилди.\n“Ўзбекистонда ишлаб чиқарилган” ёрлиғи остидаги маҳсулотлар бугун жаҳон бозорларини забт этмоқда. Бунда, албатта, вилоят тадбиркорларининг ҳам муносиб ўрни бор. “Gold Dried Fruits Export” корхонасида бугун 14 турдан ортиқ озиқ-овқат маҳсулотлари қайта ишланиб, Осиё ва Европа мамлакатларига экспорт қилинмоқда. Дастлаб, 20 киши билан фаолиятини бошлаган мазкур корхонада атиги 3 турдаги маҳсулот ишлаб чиқариларди. 2016 йилда корхона 3,6 миллион АҚШ долларилик экспортни амалга оширди. Ҳозирда корхонада меҳнат қилаётган 400 нафар ишчининг аксарияти коллеж битирувчиларидир.\nТараққиётнинг бугунги жадаллашуви бозорлардаги рақобатни тобора кучайтирмоқда. Албатта, бу жараён ҳар бир тадбиркордан янгилик яратишни талаб қилади. Ана шу жиҳатларни яхши англаган Термиз туманидаги “Gold Agro Fresh” МЧЖ мутасаддилари янги лойиҳага қўл уришди. Тумандаги “Намуна” СИУ ҳудудида қиймати 35 миллион АҚШ долларига тенг, 100 гектар майдонда Корея технологияси асосида иссиқхона қурилиши бошланган.\nБугунги кунда 15 гектар майдонда иссиқхона барпо этиш ишлари тугатилган бўлиб, унда помидорнинг серҳосил ва эртапишар “Пинк-парадайз” нави етиштирилмоқда.\nМазкур лойиҳа тўла қувватда ишга тушиши билан йилига 10 минг тонна помидор олинади ва 30 миллион АҚШ доллари миқдоридаги маҳсулотлар экспорти амалга оширилади. Бу борада Россиянинг нуфузли “X5 Ритайл груп” компанияси билан “Ўзагроэкспорт” АЖ компанияси орқали 2 йилга мўлжалланган экспорт шартномаси имзоланган.\nЭнг муҳими, келгусида бу ерда 100 кишининг бандлиги таъминланади. Улар орасида коллеж битирувчиларининг ишга қабул қилиниши ҳам кўзда тутилган.


Россия қўшинлари ва ҳарбий техникаси Суриядан олиб чиқилмоқда\n01 июл 2022, Тошкент вақти: 03:28\nРоссия Ҳарбий-фазо кучлари бош қўмондони Виктор Бондарёв\nРоссия Ҳарбий-фазо кучлари бош қўмондони Виктор Бондарёв мамлакатга Суриядан қайтарилган илк самолётларни қарши олди.\n"Террорчи бандитларнинг кейинги ҳужумларини қайтариш учун Сурия армияси, коалиция ва мухолифатнинг кучи етарли", деб баёнот берди Бондарёв.\nБундан бироз аввал Россия Мудофаа вазирининг статс-секретари Николай Панков рус қўшинлари Сурияда ҳаво ҳужумлари ҳали давом этишини айтган эди.\n15 март куни Россия Суриядан ҳарбий техникасини олиб чиқа бошлади. Россия Қуролли кучларига Суриядан чиқиб кетишни буюрган президент Владимир Путин 14 март куни мудофаа вазири Сергей Шойгу билан учрашув чоғида рус ҳарбийлари Сурияда ўз вазифаларини, умуман олганда, бажариб бўлганини таъкидлади.\nЖурналистлар билан суҳбат чоғида Путин Россия қўшинларининг олиб чиқиб кетилиши Суриядаги зиддиятнинг сиёсий йўл билан ҳал бўлиши учун туртки беришига умид билдирди.\nРоссия президенти Москванинг иттифоқчиси бўлган президент Башар Ассадни қўллаш учун 5 ой муқаддам Сурияда ҳарбий амалиётлар бошлашга буйруқ берган.\nКремль матбуот котиби Дмитрий Песков президент Башар Асад Путиннинг қўшинларни олиб чиқиб кетиш қароридан рози эканини очиқлади.


Тараққиёт, турғунлик ёки таназзул кўзгуси - OzodArxivга марҳамат!\n07 май 2021, Тошкент вақти: 06:27\nOzodArxiv – янги эшиттириш. Унда 10 йил муқаддам ёритганимиз ва сайтимиз архивида сақланиб қолган хабарлар, лавҳалар, репортаж ва суҳбатларни Сиз тингловчи билан такрор ўқиймиз. Кечаги воқеалар фонида бугунги воқеалар моҳияти яққол кўринадики, бунга OzodArxivни тингларкан, ўзингиз амин бўласиз.\nЭшиттиришнинг дастлабки сонида 2004 йил октябрининг иккинчи ярмида ёритганимиз баъзи воқеаларни эслаймиз.\nСайтимиз архивидан (архивга кириш учун сайтимиз номи остидаги “Ўзбекистон”ни босасиз ва ўнг томондаги “Тақвим”дан керакли санани танлайсиз) 2004 йил октябридаги мақолалар рўйхатини ўқир эканмиз, кўзимизга “Попда ҳатто 1-синф ўқувчилари ҳам пахта термоқда”, деган сарлавҳа ярқ этиб тушди.\nШакли бироз ўзгарган, мазмуни эскича кампания\n2004 йилнинг 14 октябрида чоп этилган хабарда мана бундай дейилган:\n"Наманган вилоятининг Поп туманидаги 50-болалар боғчаси хўжалик мудираси Олтиной Қосимованинг сўзларига қараганда, туманда ҳатто 1-синф ўқувчилари ҳам пахта теримига мажбуран олиб чиқилмоқда. У бу ҳақда туман халқ таълими мудирасига айтганида, мудира бу сиёсат экани, сиёсатга эса аралашмасликни маслаҳат берган".\nБундан 10 йил олдин (аслида, яқин йилларгача ҳам) мактаб ўқувчиларини ўқишдан узиб пахта теримида ишлатиш нафақат туман халқ таълими бўлимлари мудирлари, балки ҳукумат аъзолари учун ҳам ғайри табиий амал эмас эди.\nМасалан, Озодликнинг 2004 йил, 23 октябрь кунги лавҳаларидан бирида Ўзбекистон иқтисодиёт вазири биринчи ўринбосари Галина Саидованинг мактаб ўқувчиларининг пахта теримига жалб қилинишига оид саволга жавоби келтирилган эди:\n“Болаларни меҳнат қилдириб ҳам, қилдирмай ҳам тарбиялаш мумкин. Умуман олганда, юқори синф ўқувчиларининг пахта далаларида ота-оналарига ёрдам бериши тақиқланмаган. Пахта бизнинг миллий бойлигимиз ва уни йиғиб-териб олишда ҳозирча қўшимча ишчи кучи зарур. Бироқ айни пайтда қишлоқ хўжалиги соҳасида ислоҳотлар амалга оширилмоқда ва яқин келажакда бу муаммо ҳал этилиши режалаштирилган”, деган эди бундан 10 йил муқаддам Ўзбекистон иқтисодиёт вазири биринчи ўринбосари.\nГалина Саидова хоним айтган “яқин келажак” 10 йилда келди: Ўзбекистон ҳукумати мактаб ўқувчиларини пахта теримида ишлатишни бу йил тақиқлади.\nЛекин кейинги кунларда бу тақиқ жойларда бузилаётгани, мактаб ўқувчилари теримга олиб чиқилаётгани тўғрисида қатор хабарлар Озодликка етиб келмоқдаки, уларни ўз вақтида Сиз тингловчитга етказиб турибмиз.\nЎқувчиларни пахта теримига олиб чиқиш тақиқландию, болалар ўрнига уларнинг ўқитувчилари пахта термоқда. Натижада ўқувчи пахта терсаям, термасаям билимсиз қолмоқда.\nБундан 10 йил олдин пахта теримига олиб чиқилган поплик 1 синф ўқувчиси эса, бу йил ҳам пахта терди. Чунки у ҳозир коллеж талабаси.\nНатижаси ҳозирча номаълум 8 мақсад\n2004 йилнинг 23 октябрида “Ўзбекистоннинг саккиз мақсади” ҳақида хабар қилган эдик.\nЎзбекистон иқтисодиёт вазири биринчи ўринбосари Галина Саидованинг ўшанда хабар қилишича, “Ўзбекистоннинг Минг йиллик ривожланиш мақсадлари” қуйидагилар эди:\nҚашшоқлик ва очликни камайтириш;\nбошланғич ва ўрта таълим сифатини ошириш;\nгендер тенгликни рағбатлантириш ва хотин-қизларга ваколат бериш;\nболалар ўлимини камайтириш;\nоналар саломатлигини яхшилаш;\nОИТС-ВИЧ, безгак, сил ва бошқа касалликларга қарши курашиш;\nэкологик барқарорликни таъминлаш;\nривожланиш мақсадларида глобал шерикчиликни яхши йўлга қўйиш.\nБу мақсадлар БМТнинг “Минг йиллик декларацияси” (2000 йил) доирасида қабул қилинган ва улар эълон қилинганидан 9 йил ўтгач – 2013 нинг декабрида Ўзбекистондаги нашрлар “2015 йил охиригача Ўзбекистон ўзининг Минг йиллик мақсадларига етади“, деб хабар қилган эди.\nБМТ Атроф-муҳит дастурининг Европа учун минтақавий идораси минтақавий маслаҳатчиси Нара Лувсаннинг айтганларига таяниб маҳаллий нашрлар “2015 йил охиригача Ўзбекистон айниқса экология ва атроф-муҳит соҳасида ўз олдига қўйган мақсадларига етажаги” тўғрисида ёзган эди ўтган йил декабрида.\nСурхондарёлик 52 яшар Мурод ака Ўзбекистон ҳукумати бундан 10 йил муқаддам ўз олдига 8 та мақсад қўйганидан хабарсиз.\nШундай бўлса-да, шу кунда Россияда ишлаб юрган Мурод акадан ҳукумат энг биринчи мақсади – “Қашшоқлик ва очликни камайтириш” мақсадига унинг қишлоғида қандай эришганини сўрадик.\nСурхондарёлик Мурод аканинг OzodArxivга жавоблари:\nАлбатта, ҳукуматнинг ўз ютуқлари тўғрисидаги баландпарвоз ҳисоботлари реал вазиятни акс эттирмаганидек, сурхондарёлик Мурод аканинг ўз қишлоғи мисолида айтганларини ҳам бутун мамлакатдаги вазият тасвири, деб бўлмайди.\nБалки, келаси йил охирида ҳукумат ўша 8 мақсади ижросини конкрет рақамларда кўрсатар? Балки. Хуллас, кутишга тўғри келади.\n“Андижонда ҳар қандай норозиликнинг олди ўз вақтида олинмоқда”\n2004 йилнинг 21 октябрида “Савдогарлар ҳукумат идораларини огоҳлантирди” деган сарлавҳа остида Андижондаги бир воқеа тўғрисида хабар берган эдик.\nГап ишсиз қолган 300дан ортиқ савдогар ва 100дан зиёд ишчи-хизматчи ҳукумат идораларига мурожаат этиб, иш ўринлари тикланмаса, норозилик намойишлари ўтказажакларини билдиргани тўғрисида эди.\nБундан 10 йил олдинги хабарни ўқишимиз биланоқ дарҳол гап акрамийлар устида бормаяптими, деган савол пайдо бўлди ва уни андижонлик инсон ҳуқуқлари ҳимоячиси Саиджаҳон Зайнобиддиновга бердик.\n- Йўқ, деди у ва эслаб-ўқиётганимиз мақоладаги гапларни адашмай эслади.\n2004 йилнинг 21 октябридаги лавҳамизда бундай дейилган эди:\n“Жорий йилнинг 22 май куни Андижондаги “Узум” бозори бузилиб, бу ерда савдо қилаётганларнинг бир қисми марказий универсал магазинга, бир қисми эса жомеъ масжиди олдига кўчирилган эди. Эндиликда “Узум” буюм бозори замонавий тарзда қайтадан қурилди. Бироқ бу ерда битта савдо жойининг биржадаги дастлабки баҳоси 2 миллион 800 минг сўмдан белгиланган. Савдо жойининг нархи охир-оқибатда 4 миллион сўмгача кўтариляпти. “Узум” бозорида илгари савдо қилган тадбиркорларнинг эса бу ердан янги жой харид қилишга қурби етмаётир.\nЖорий йилнинг сентябрида марказий универсал магазин ёпилди, жомеъ масжид олдидаги бозор эса куч ишлатиш йўли билан бузиб ташланди. Ўшандан буён Андижонда савдогарларнинг норозилик чиқишлари давом этмоқда”, деб хабар қилинган 2004 йилнинг 21 октябридаги лавҳамизда.\nЎша лавҳадаги мана бу абзац эътиборимизни ўзига тортди:\n“400 дан ортиқ ишсизнинг билдирув хати Андижон вилояти ҳокими, адлия бошқармаси бошлиғи, прокурори, ички ишлар бошқармаси бошлиғи, Андижон шаҳри ҳокими, баъзи чет эл элчихоналари, халқаро ташкилотлар ва оммавий ахборот воситаларига жўнатилди”.\nДиққат қилинг, азиз муштарий, андижонлик тадбиркорлар бундан 10 йил муқаддам маҳаллий маъмурларга мурожаатномаси нусхасини “баъзи чет эл элчихоналари, халқаро ташкилотлар ва оммавий ахборот воситаларига” ҳам жўнатган эканлар!.\nОрадан 10 йил ўтиб – бугун – 2014 йил октябрида ҳам андижонликлар шунга журъат эта оладиларми?\nБу саволни Саиджаҳон Зайнобиддиновга бердик.\nСаиджаҳон Зайнобиддиновнинг OzodArxivга жавоблари:\n2004 йил октябридаги вазиятни шу кундаги вазиятга Саиджаҳон Зайнобиддинов қиёслаб берди.\nOzodArxiv –Озодлик сайти архивига саёҳат.\nOzodArxiv - 10 йил аввалги материалларимизнинг такрор мутолааси.\nOzodArxiv – 10 йил аввалги воқеалар фонида бугунги воқеаларни тушуниш имкони.\nOzodArxiv – Тараққиёт ёки турғунлик ёхуд таназзул кўзгуси.\n10 йил аввал қаерда бўлганингизни, Сизни ҳозир қаерга олиб кетишаётганини билгингиз келса, OzodArxivни тингланг.\nАрхивимиздаги материаллар билан танишиш учун:\nсайтимиз Бош саҳифасига кирасиз,\nрадио номи остидаги “Ўзбекистон”ни босасиз,\nўнг томондаги “Тақвим”дан керакли санани танлайсиз.\nЭски мақолаларни такрор ўқисангиз, бугунги воқеаларни осонроқ тушунсиз!


Хушнуд Худойбердиев "Сўғдиёна" - "Турон" ўйини ҳақида: Бош ҳакамнинг ёки кўзи, ёки виждони кўр\n14 март, 2021, 22:02\nТеглар:Турон | Сўғдиёна\n«Сўғдиёна» ягона голни мана шунақа шармандали пенальтидан урди.\nХабарингиз бор, бугун Жиззахда Суперлиганинг 2-туридан ўрин олган “Сўғдиёна” ҳамда “Турон” (1:0) жамоалари баҳси бўлиб ўтди.\nҲуқуқшунос Хушнуд Худойбердиев ҳам жуда кўп баҳс-мунозараларга сабаб бўлаётган ушбу ўйин борасида ўз фикрларини билдириб ўтди.\n“Бугун Ўзбекистон Супер лигасининг 2-турида давлат бюджети пулларига молиялаштириладиган Жиззахнинг «Сўғдиёна» ҳамда миллий чемпионатимиздаги ягона хусусий жамоа Яйпаннинг «Турон» жамоалари ўртасидаги баҳсда мезбонлар 1:0 ҳисобида ғалаба қозонишди.\nҲар йили давлат бюджетидан тахминан 20 млрд сўм оладиган «Сўғдиёна» ягона голни мана шунақа шармандали пенальтидан урди. Бош ҳакамнинг ёки кўзи, ёки виждони кўр.\nМайли, бунақа хатоликлар VAR пайдо бўлгунгача халқаро футболда ҳам доим бўлган.\nАммо бошқа нарсани айтмоқчиман:\nҲар йили БИР НЕЧА ЮЗ МИЛЛИАРД СЎМ бюджет пуллари шу расво футболимизга кетяпти, бундан бирор фойда бўляптими? Ундан кўра бу пулларни таълимга, мактабларга сарфласа миллат учун минг марта фойда бўларди.\nМен тўлаган солиқлардан 1 сўмни ҳам футболга берилишига асло розимасман!!! Қўлидан келса жамоалар ўзи пул ишлаб топсин ва ана шунда билганини қилсин”, - деди Хушнуд Худойбердиев.\nҲар йили БИР НЕЧА ЮЗ МИЛЛИАРД СЎМ бюджет пуллари шу расвооооооооооооооооооооооооооооооооооооо футболимизга кетяпти, бундан бирор фойда бўляптими???????????????????????????????????????????\nУндан кўра бу пулларни таълимга, мактабларга сарфласа миллат учун минг марта фойда бўларди.\nЯхши фикрларини виждонан баралла айтадиган инсонлар футболимизга кўпайсин.\nСудяни умуман футболдан четлатиш керак.\nЎйинга келадиган бўлсак, Клуб ариза бериб ўйинни қайтадан ўтказиш керак.\nХамма нарсани пулга чакавериш керак эмас тугри 2 млн доллар сарфлар клублар йилига, лекин давлат бюджетидан бераетган пулни тугри сарфлашни урганишимиз керак(инновацион, автоматик тарзда) , клубларда факат хамма уз ишини килиши керак пул хаммага ишлаган вактига караб, курсатган ишига караб автоматик пластикига тушиши керак, пулни одамни кулида булиши уз узидан гумон купайиши, хар корупцияни ошишига олиб келади, хамма сохада автоматик, техналогиялар ишлаш тизимига утиш керак.\nДавлат хар бир сохага етардича пул ажратади УРТОК" Палонкасиб пистиенкасиб " , бу ерда 1 та жвмоада 50-60 та одам ишлайди уларни хам сандака оиласи бор, гапирганда хаммага каратиб гапирма, хамма бирдек айбдормас, давлат хам кисман айбдор пулни нега куш куллаб топширади?!\nЖуда тугри су'злариз. Судя катта пулдан маст бу'либ к,олди к,у'л ва бошни фарк,ига бормади


14 ёшли Индира Ўлмасова ўсмирлар Олимпия ўйинларида бронза медалини қўлга киритди » Yangiliklar agregatori - OXO.UZ\n14 ёшли Индира Ўлмасова ўсмирлар Олимпия ўйинларида бронза медалини қўлга киритди\nБугун, 11 октябрь санасида ҳам Буэнос-Айрес шаҳрида III ёзги Олимпия ўйинлари давом этмоқда. Мусобақа доирасида гимнастика бўйича микст мусобақалари ўтказилди. Беллашувларда Ўзбекистон терма жамоасининг энг ёш спортчиси Индира Ўлмасова (14 ёш) ҳам иштирок этди ва бронза медали соҳибасига айланди.\nИндира Ўлмасова қуръа натижаларига кўра ўзбекистонлик афсона – Оксана Чусовитина шарафига ном олган жамоа сафида беллашувларда қатнашди. Ушбу баҳсларда спортчилар аралаш жуфтлик, трамполин, бадиий гимнастика, спорт гимнастикаси бўйича кураш олиб бориди. Индира билан биргаликда «Оксана Чусовитина» жамоаси сафида АҚШ, Буюк Британия, Миср, Гватемала, Швеция, Австралия, Япония, Германия, Аргентина ҳамда Грециядан ташриф буюрган спортчилар иштирок этди. Индира мусобақа давомида таяниб сакраш, брус, ходадаги ва эркин машқлар бўйича чиқиш қилди.\nМусобақада биринчи ўринни «Симона Байлз» жамоаси эгаллади. Иккинчи ўриндан «Макс Уитлок» жамоаси вакиллари жой олишди. «Оксана Чусовитина» жамоаси эса кучли учликка якун ясаб берди.\nМаълумот учун, бунгача Ўзбекистон терма жамоаси сафида Улуғбек Рашитов (таэквондо, кумуш) ва Нилуфар Ермагамбетова (дзюдо, бронза), Жайҳунбек Назаров (дзюдо, олтин) терма жамоа ҳисобига медаллар қўшиб қўйганди.\nЎзбекистон терма жамоаси III ёзги ўсмирлар Олимпия ўйинларини 206 мамлакат ичида 13-ўрин билан якунлади\nIII ёзги ўсмирлар Олимпия ўйинлари рақамлар ва фактларда (фото)\n43 ёшли Оксана Чусовитина Осиё ўйинлари совриндорига айланди


10та сирли тасодиф ҳар қандай мантиққа зид келади | LifeHaq.uz\n10та сирли тасодиф ҳар қандай мантиққа зид келади\nИнсоният тарихида кўплаб ғайритабиий ҳолатлар кузатилган бўлиб, уларни бошқа ҳодисаларга боғлаш мумкин эмас ёки ўз давридан анча ўзиб кетгандек кўринади. Тасодифми ёки йўқ, нима бўлишидан қатъий назар, бу ҳодисалар антиқалиги билан эътиборни жалб қилади.\nМарҳамат, кўп йиллардан буён одамларни ҳайратга солиб келаётган тарихдаги воқеалар билан танишинг. Эҳтимол, сизда уларга жавоб топилар?\n1. Марк Твен ва комета\nМарк Твен 1835 йил 30 ноябрда, яъни сайёрамиз узра Галлея кометаси учиб ўтаётган кунда дунёга келган. Ёзувчи 1909 йилда қуйидагича ҳазил қилган: “Мен 1835 йилда Галлея кометаси билан бирга келганман, бир йилдан сўнг у яна учиб келганида мен ҳам у билан бирга кетишга умид қиляпман”. Бу сўзлар ҳақиқий башоратга айланган: Твен Галлея кометаси қайтган куннинг эртасига, яъни 1910 йил 21 апрелда стенокардия туфайли вафот этган.\n2. Темур лаънати\n1941 йил 20 июнда советлик археологлар Темур мақбарасини очганлар. Қабр тошига қуйидагича ёзилган эди: “Менинг қабримни очганлар мендан-да даҳшатлироқ босқинчини эркинликка чиқаради”. 2 кун ўтгач Германия Собиқ Советга ҳужум қилган.\n3. Бир хил тақдирлар\nДунёга келган заҳоти ажратилган ва бир-бирининг борлигидан хабари бўлмаган Огайолик эгизаклар деярли бир хил ҳаётни яшаб ўтганлар. Болаларни боқиб олган ота-оналар уларнинг иккисига Жеймс деб исм қўйган (келишмасдан), иккаласида Той исмли ит бўлган, иккаласи полициячига айланган ва Линда исмли аёлларга уйланган. Эгизакларнинг иккисида ҳам Жеймс Аллан исмли ўғил фарзанд бўлиб, иккаласи ажрашган. Охир-оқибат эгизаклар Бетти исмли аёллар билан иккинчи марта турмуш қурганлар.\n4. Келажакдаги бомбардимон\n1932 йилда муҳбир Ж. Бернард Хаттон ва суратчи Жоаким Брендт репортаж қилиш учун Гамбургдаги кемасозлик корхонасига борганлар. Эркаклар таҳририятга қайтганларида қаттиқ қўрқувда бўлганлар ва Гамбург узра амалга оширилган ҳаво ҳужуми ҳақида гапирганлар. Брендт сўзларини олинган суратлар билан исботлашга тайёр эди. Бироқ ҳеч қандай бомбардимон ҳодисаси, шунингдек олинган суратларда ҳам ғайриоддий ҳеч нарса бўлмаган.\n11 йил ўтгач Хаттон Лондонда яшаган ва тонгги газеталардан бирида Гамбургда амалга оширилган бомбардимон – “Гоморра” операцияси ҳақида ўқиган. Бу тасодиф бўлганми ёки йўқ – номаълум, аммо Хаттон 1932 йилда айнан шу ҳужумни кўрганига ишончи комил эди.\n5. “Менинг катта бувам ҳудди Жонни Деппга ўхшайди”\nImgur фойдаланувчисининг катта буваси чиндан ҳам қуйиб қўйгандек Жонни Деппга ўхшайди. Тасодифми ёки қайта туғилиш?\n6. Мультфильмдаги башорат\nЮқоридаги суратда “Жонни Браво” мультфильмидан лавҳа келтирилган. Деворда осилган “Тез кунда” деб ёзилган плакатга эътибор беринг. Бу эпизод 2001 йил 11 сентябрда юз берган террористик ҳужумдан 5 ой аввал эфирга узатилган.\n7. Келажак самолёти\n1935 йилда авиация маршали Роберт Виктор Годдард Эдинбургдаги ташландиқ аэродромни кўздан кечирган. Ортга кетаётганида об-ҳаво ёмонлиги туфайли яна аэродромга қайтишга мажбур бўлган. Бироқ, бу сафар аэродром анча жонли ва ишлаб турган кўринишда бўлган.\nПарвоз йўлагида маршалга таниш бўлмаган самолёт турар эди, ваҳоланки у турли моделларни жуда яхши билган.\n4 йил ўтгач Годдард яна ўша аэродромга юборилган, бу сафар аэродром ишчи ҳолатда бўлган. Бу ерда Годдард 1934 йилда кўрган самолёт – “Майлс Мажистер” бўлган. Самолёт 1937 йилда, яъни Годдард уни кўрганини айтганидан уч йил ўтгач ишлаб чиқарилган.\n8. Европа Иттифоқига оид башорат\n1968 йилда фантаст-ёзувчи Жон Браннер “Занзибарда барча жойида қотсин” номли китобини нашр эттирган. Унда ёзувчи расман фақатгина 1993 йилда пайдо бўлган Европа Иттифоқини тасвирлаган.\n9. Ўтмишдаги хипстер\nБритания Колумбиясидаги кўприк очилишида олинган 1941 йилдаги суратда бошқа одамлардан қаттиқ фарқ қилувчи йигит аниқланган. Ташқи қиёфаси туфайли уни “хипстер” деб номлаганлар ва бу бекорга эмас: унинг соч турмаги ва кийими, шунингдек кўзойнаги ва қўлидаги фотокамераси ўша давр учун ўта замонавийдир.\n10. Молиявий инқирозни башорат қилган китоб\nАйн Рэнднинг “Атлант қаддини ростлади” номли антиутопия жанридаги романи 1957 йилда чоп этилган. Ундаги сюжетга кўра, АҚШ ҳукумати тадбиркорларни тобора кучлироқ назорат қилади, эркин бозор ўрнини режали иқтисодиёт эгаллайди ва натижада чуқур молиявий инқироз юз беради. Айримларнинг фикрича, китобда 2008 йилда юз берган иқтисодий инқироз башорат қилинган.\n07/10/2020 12:20:58 23 0 Манба: udivitelnoe.temaretik.com\nЭътиборингизга сайёрамиз ва унинг аҳолисига оид 25 та энг қизик фактни тақдим этамиз.\n10та болаларга оид факт: уларни тажрибали ота-оналар ҳам билмаслиги мумкин\nЭътиборингизга бола физиологияси ва психологияси билан боғлиқ фактларни тақдим этамиз.\nОлмослар ва қимматбаҳо металлардан ташқари, қиймати ишониб бўлмас даражада юқори бўлган...